Puolivälinkankaan vesitorni - Oulun Vesi - Oulun kaupunki\nPuolivälinkankaan vesitorni on monelle oululaiselle ja Oulun ohi ajavalle tuttu maamerkki. Tänä vuonna Puolivälinkankaan vesitorni täyttää 50 vuotta, sillä se otettiin käyttöön toukokuussa 1969. Säiliön sienimäinen muoto oli vielä tuolloin varsin uusi, mutta myöhemmin muoto on yleistynyt.\nPuolivälinkankaan vesitornin ylin vedenpinta on 69 metriä merenpinnan yläpuolella ja noin 47 metriä maanpinnan yläpuolella. Itse tornin korkeus on merenpinnasta mitattuna 77 metriä. Sen laelle on rakennettu myös tähtitorni, joka on tähtiharrastajien käytössä.\nVesitorni on muutakin kuin maamerkki - se on Oulujoen pohjoispuolinen tärkeä vesisäiliö. Lisäksi se ylläpitää painetta vesijohtoverkostossa. Tornin vesi turvaa kaupunkilaisten veden saannin sähkökatkojen ja muiden käyttöhäiriöiden aikana. Toisaalta vesisäiliön vedellä myös varmistetaan palokunnan sammutusveden saanti hetkellisen suuren vedentarpeen aikana. Vesitornit ovatkin sellaisenaan toimivia vesivarastoja ja vedenjakelun varmistajia.\nVesi vaihtuu kerran vuorokaudessa\nVesitornin vesi vaihtuu kerran vuorokaudessa. Päivisin vesisäiliö tyhjenee kulutuksen mukaan, kun taas yöllä säiliö täytetään jälleen täyteen.\nVesitornia on kunnostettu kolme kertaa. Ensimmäisen kerran vuosina 1996 - 1997 ja sitten vuonna 2000, jolloin vesitornin kattotasanteen betonireuna korjattiin. Viimeisin korjaus tehtiin 2012, jolloin ulkopuolen betonipinnat kunnostettiin.\nVesitornia täytetään pääsääntöisesti Hintan vesilaitokselta vesijohtoa pitkin. Vesilaitoksen pumppauksella saadaan aikaan verkostoon vesipaine.\nMuraali koristaa alaosaa\nVuonna 2018 Puolivälinkankaan vesitornin alaosaan maalautettiin muraali, jossa on kaksitoista suomalaista eläintä. Taiteilija Timo Tyynismaan taideteos on ollut pidetty, ja sen edessä on otettu lukuisia valokuvia. Maalaus toteutettiin syyskuussa. Muraalin eläimistä järjestettiin nimikilpailu vuonna 2019, ja eläinten nimiksi tulivat seuraavat:\nKerran vuodessa avoimet ovet\nPuolivälinkankaan vesitorniin pääsee tutustumaan kerran vuodessa Oulun Päivien aikaan, jolloin vesitornia pidetään auki yleisölle.\nKorkeus maanpinnasta 55 metriä\nYläkartion halkaisija 52,5 metriä\nJalan halkaisija 11 metriä\nVesitilavuus 6 000 kuutiota\nVesitornin säiliö pestään viiden vuoden välein\nOulun kaupungin rakennustoimisto v. 1966 - 1969\nSuunnittelu Oy E. Niemelä ja Insinööritoimisto Maa ja Vesi Oy\nPrintattava kuva vesitornista (pdf)\nTornin tarinat -kilpailun kirjoitukset\nTornin tarinat -kilpailu on päättynyt, onnea voittajalle Marja Anttilalle! Tästä voit lukea kaikki tarinat.\nRakensimme Oulun vesitornia vuosina 1968-1969 Puolivälinkankaalle. Työ oli monipuolinen ja vaativa. Työtä tehtiin toisinaan kahdentoista tunnin vuoroissa keskeytyksettä. Rakentamisen vastapainoksi hankittiin työmaalle ilmakivääri ja ilmapistooli. Toimiston yhteydessä olevan varaston perälle laitettiin metallilevy, joka toimi taulujen taustana. Alettiin kilpailla henkilökunnan kesken aina taukojen aikana. Vierailijat panivat merkille meidän harrastuksemme ja osallistuivat myös kisaan. Maaleina käytettiin pieniä kansiruuveja, jotka oli laitettu riviin lankun päälle pystyyn kannan varaan. Taulujen asennus oli helppoa ja nopeaa, eikä maksanut paljon. Tulos näkyi heti. Ampumamatka oli noin seitsemän-kahdeksan metriä. Ampumataito alkoi vähän kerrallaan kehittyä ja kiinnostus kasvoi sitä mukaa.\nTämä meidän harrastuksemme kantautui myös betonitehdas Rajavillen tietoon, ja samoin kaupungin palolaitoksen väelle. Kohta toimi kolmen yrityksen kesken joukkue puulaakikisa Rajavillessä. Palokunnassa oli tämä ampumaharrastus toiminut vuosien ajan, joten aluksi olimme altavastaajia. Aikaa myöten kuitenkin alkoi meistäkin olla vastusta. Kisat järjesti kukin vuorollaan. Kaupungin edustajat kävivät kerran vieraineen tutustumassa erikoiseen rakennuskohteeseen Työmaakierroksen jälkeen kahvitilaisuuden aikana joku vieraista näki aseet, ja oli kiinnostunut harrastuksestamme. Pääurakoitsija määräsi minut näyttämään vieraille mitä me osaamme.\nKahvinjuonti oli kesken, tauluja ei ollut ja valot olisi pitänyt laittaa maalia varten. Äkinät ei auttaneet, olihan leivän isä antanut määräyksen vieraittensa huviksi. Varastonhoitaja äkkäsi, että hän vie taskulampun varaston perälle. Siinä on taulu ja valot. Minulle hän toi pistoolin ja kuulia, ja kaikki odottivat. Ampumamatka kahvipöydästä oli varmaan kymmenen metriä. Otin pistoolin ja tähtäsin istualtaan, enhän muuta voinut. Tähtäimet eivät näkyneet, koska valo häikäisi silmiä, mutta !aukaisin kuitenkin. Valo sammui ja lamppu putosi lattialle, ja vieraat taputtivat muka. Varastonhoitaja haki lampun, painoi katkasijaa ja valo syttyi - eihän se särkynytkään. Otin lampun ja olin äimänä, samalla näin, että katkaisijassa oli luodin ura. Julistin että, eihän se ollut tarkoitus särkeä lamppua vaan sammuttaa! Siinä tuli ansiotonta arvonnousua niin johtajalle kuin palkolliselle.\nNäihin aikoihin kaupunki rakensi uimahallin alakertaan ampumaradan. Luultavasti edellä mainituista tapahtumista johtuen minä sain kaupungilta kutsun tulla radan avajaisiin. Virallisten avajaisseremonioiden jälkeen suoritettiin avajaisammunta. Avajaisammunnan varsinaiseksi merkkihenkilöksi oli kutsuttu kiväärin mestariampuja Jussi Pälve, ja harrastelijoiden edustajaksi oli kutsuttu minut. Siinä tilaisuudessa sain seurata mestarin työskentelyä. Minä sain käyttää mestarin asetta muutamaan laukaukseen ja kyllähän se oli outo työkalu. Tuloksia ei luettu eikä vertailtu. Rata todettiin hyväksi ja se tuli tarpeeseen ampumaurheilun harrastajille. Mekin kerkesimme pitää siellä monet puulaakikisat ennen vesitornin valmistumista.\nAsuin Oulussa 1970-80-luvulla. Kun tuli vieraita kylään, aina kävimme vesitornissa ihailemassa kaupungin näkymiä. Viimeinen kerta oli vuonna 1983 kesäkuussa. Poikaystäväni kanssa menimme ylös. Siellä pälkähti päähän, että palataan alas portaita pitkin tornin ulkopuolelta. Sitä tunnetta on vaikea kuvata. Pelotti tosi kamalasti ja kaksin käsin pidimme tornista kiinni, että pysymme siellä. Se vaikea kulku oli varmaan tuon suoran osan päällä viisto rakennelma. Se jäi viimeiseksi käynniksi. Vieläköhän uskaltaisin käydä siellä? En tiedä.\nMuistan kuinka pienenä koululaisena kävin koululuokan mukana tutustumassa vesitorniin ja meidän piti mennä ulkokautta kapeita portaita pitkin ja suojana oli vain jokin metallinen verkko, ettei putoaisi maahan. Siitä huolimatta se on syöpynyt mieleeni sellaisena kauhukokemuksena, että joka askeleella pelkäsin vain tippuvani alas maahan.\nPerioululainen tuuli vinkuu korvissa ja värisyttää takin alle. Kova tarakka painaa pyllyä jo hieman. Painaudun vielä lähemmäs vaarin lämmintä, polkemisesta tahdissa keikkuvaa selkää. Vihreä anorakki tuntuu ihanalta poskea vasten.\nPuiden lomitse näkyy jo vesitorni. Mieleeni muistuu lapselta toiselle, yökylissä peiton alla kuiskuteltu kauhutarina: kuinka talkkari on pimeänä yönä päässyt putoamaan hatulta vesisammioon ja jäänyt ainaiseksi löytymättä. Ja kuinka juurelta pimeinä syysöinä voisi vieläkin kuulla avunhuutoja - turhaan.\n- Seppo-vaari, onko tuo vesitorni oikeasti vaaran paikka?\n- Kodin merkki se on.\nPian pyörä kaartaakin mummolan pihaan, käännyn kuitenkin varuiksi vielä vilkaisemaan kattojen takana siintävää tornin laakeaa huippua. Lävitseni käy väristys, kun mietin valtavaa vellovaa vesimassaa.\nOnneksi mummun pannari odottaa kuumana.\nVesitorni on toiminut tullista tulleelle hyvänä maamerkkinä, jonka avulla Linnanmaa-Keskusta-väliä oli alkuvuosina helppo suunnistaa. Kun lopulta pääsin vuosien jälkeen vesitorniin ihastelemaan maisemia, näyttäytyi Välivainio aivan uudessa valossa: aivan kuin olisi siirtolapuutarhaa tutkaillut, niin värikästä ja kasveja täynnä olevaa maisemaa oli ilo katsella.\nOlin 80-luvun lopulla töissä vesitornin vahtimestarina ja kioskin myynnissä. Työpäivän alussa ovien aukaisun jälkeen oli minuutti aikaa kuitata hälytykset pois. Sinä aamuna kuittaus unohtui. Työpäivä alkoi siivouksella. Lattiat lakaistaan ja tapanani oli kuunnella musiikkia siivouksen aikana. Hälytys oli mennyt vartiointiin ja pian oven taakse oli ilmaantunut esimieheni. Musiikki pauhasi enkä kuullut oven takana olevaa henkilöä. Esimiestäni en ollut tavannut aiemmin kuin työsopimuksen allekirjoituksessa. Kun viimein huomasin jonkun olevan oven takana päästin hänet sisään. En tuntenut hänen olevan esimieheni. Mietin, että kovin on tutun näköinen. Ihmettelin kun henkilö alkoi kysellä kaikenlaista. Ei tietenkään paljastanut, että oli tullut hälytyksen takia jos minulla olisi oikeasti ollut jokin hätä. Henkilö kyseli ja kyseli niitä näitä.\nTyyppi alkoi käydä hermoilleni. Mietin, että eihän vesitorni ole edes auki vielä. Mietin, että kuka lie hiippari tänne tullut ja mitä mielessä. Mietin, että miten saan tyypin ulos. Sujuvasti ohjasin esimieheni ulos eli käytännössä heitin pihalle sanojen saattelemana. Viimein hän sanoi kuka on. Voi sitä hävetyksen määrää. Yhdessä naurettiin asialle ja lyötiin kättä päälle. Mutta kyllä hävetti ja pitkään!\nKun olin pieni, oli isälläni tapana kertoa UFO-tarinoita aina kun ajoimme Oulun. Puolivälikankaan vesitorni kun muistutti kovasti UFOa tai UFOjen laskeutumisalustaa!\nSiskoni ja minä olemme kumpikin käyneet vesitornin vieressä olevan Paulaharjun ala-asteen. Muistoja on tältä alueelta monia; suunnistusta, hiihtokilpailuja ja hauskimpana jäi mieleen bussikuskille laulettu kiitoslaulu silmät kiinni, kun hän kiersi vesitornin uimahallireissujen jälkeen. Siskoni palattua sitten myöhemmin maailmalta hän meni naimisiin Pyhän Tuomaan kirkossa ja mikä hienointa - otti hääkuvat vesitornin kupeessa grafittien edessä. Siitä tuli kaunis ja tunteikas kuva.\nAsuttiin puolivälinkankaalla kun olin pieni, käytiin palljon tornissa. Torni on upea ja mahtavat näköalat ja kaunis luonto ja lenkkipolut vierellä.\nPuokkarilla asunut Kirsi\nAsumme melko lähellä puokkaria ja sen vesitornia ja lasten myötä olemme lähes jokaisena vuonna käyneet vesitornissa avointen ovien aikaan. Vanhemman lapsen kanssa ollaan kuntoiltu portaita ja tutkittu netistä vestornin toimintaa ja tekniikkaa. Vesitorni tuli myös sattumalta ikimuistoiseen kuvaan viime syksynä, kun ekaluokkalaisen kanssa taitettiin ensimmäistä kertaa koulumatkaa Paulaharjun koululle.\nOlen nyt toista kesää unelmieni kesätyössä - saan liikkua luonnon helmassa ja oppia oman alan saloja. Työ on antanut uusia ihmisiä ja kokonaisen uuden kodilta tuntuvan kaupungin elämääni. Ja uskonpa, että juuri Puokkarin vesitornilla on ratkaiseva rooli asioiden kulkuun siinä mielessä, että juuri sen avulla minut ehkä alun perin valittiin töihin! Ai miten? Työhaastattelu meni mukavasti, mutta niin meni varmasti monen muunkin sinä päivänä haastatellun. Tärkeintähän haastattelussa olisi, että jää jotenkin mieleen.\nPomoni oli ajanut etelämpää meitä oululaisia haastattelemaan. Tulin haastatteluun pyörällä, ja nykyinen pomo kysyi, mistä kaukaa pyöräilin niillä pakkasilla. Vastasin, että Puolivälinkankaalta, se iso ufon näköinen vesitorni näkyy motarillekin, niin sieltä. Taisin palautua pomon mieleen kotimatkalla, koska eihän Puokkarin vesitornin ohi voi ajaa maamerkkimöhkälettä huomaamatta. Kotimatkamuistituksen ansiosta taisin jäädä päällimäisenä mieleen, ja nyt työ ja sen mukana tuomat kaikki ihanat asiat ovat minun!\nSuhteellisen uutena oululaisena minulla ei oo mitään ihmeellistä tarinaa vesitornista. Nuorena tyttönä naureskeltiin sen aikaisen hellun kanssa, että se on avaruusalus ja jonain päivänä nousee lentoon.\nMuutama vuosi sitten talvella olin koiran kanssa tornin juurella kävelyllä, kun koira huomasi tien laitaa juoksemassa päästäisen, jota piti alkaa metsästää. Siinä se hyppi useamman minuutin puskasta ja lumikasasta toiseen niinku kettu - pää edellä hankeen. Annoin sille kerrankin luvan siihen, kun oli kova pakkanen eikä huvittanut kovin pitkiä kävelyjä tehdä. Sitä oli hauskaa katsella.\nYstäväni oli juuri muuttanut Ouluun Puolivälinkankaalle ja tulimme kaveriporukalla viettämään hänen polttareitaan tänne. Päivä touhuiltiin kaupungilla, ja lopuksi haettiin koko porukalle jättipizza ja suunnitelmissamme oli syödä se ulkosalla, mutta taivaan oli peittänyt tummat pilvet. Onneksi polttarisankari hoksasi, että voisimme levittää vilttimme tornin juureen ja nauttia pizzamme siellä. Niinpä teimme, ja kun alkoi sataa ripsaista, me pysyimme kuivina ja saimme suunnitellun piknikimme ulkosalla. Vesitornista jäi mukava muisto koko porukan mieleen.\nOlin kesätöissä verkostopuolella vuosituhannen vaihteen tienoilla ja työn puolesta sain kuulla avoimista ovista vesitorniin. Maan pinnalla muurahaisena kulkiessaan ei edes ymmärrä, kuinka kaunis kaupunki on kaikkine puineen ylhäältä katsoen. Kuinka vaikuttavaa. Onneksi oli kamera mukana ja sain sen puumeren mukaani. Nyt vien lapsiani katsomaan huumaavaa näkymää.\nOlin 14-vuotias nuorimies kun torni avattiin. Avajaisviikolla kävin siellä usein ja samalla tutustuin opiskelijoihin jotka oli palkattu neuvomaan kävijöitä. Eräänä päivänä kävijöitä oli paljon ja monella kävijällä oli vaikeuksia hissin kanssa, eräs oppaista pyysi minua neuvomaan vieraita hissiin ja niinpä teinkin sen päivän aikan useita hissimatkoja hissipoikana. Sama toistui parin seuraavan viikon aikana lähes päivittäin, ja niin minusta yllättäen olikin tullut epävirallinen hissipoika torniin.\nMukavinta oli, että muutamat hissimatkalaiset antoivat hissipojalle pikkusen riksaa. Hissi meni epäkuntoon useita kertoja alkuviikkojen aikana, mutta minulla oli tuuria enkä jäänyt kertaakaan välille.\nNäin jälkeenpäin tapahtuma on minua kiehtonut senkin vuoksi, kun minulla on ja oli silloinkin melkoinen korkean paikan kammo. Ihmettelen, miten uskalsin sitä väliä ajella ja miten uskalsin niinä parina kertana, kun hissi oli epäkuntoisena paikoilleen jämähtänyt, juosta useaan kertaan portaita pitkin ylös ja alas kertoen tilanteesta muille vieraille.\nEdelleenkin muistelen tuota aikaa tornin ohi ajaessani, se on mukava muisto avajaisviikoilta.\nOlimme sellaisia nuoria huimapäitä 1970-luvulla, kun kävimme kyseisessä vesitornissa.Yksi kerta jäi elävästi mieleen, kun ylös menimme, niin kävimme reunan yli katselemassa upeita maisemia. Joskus menimme myös pummilla sisään.\nJoskus 70-luvun alkupuolella oltiin usein serkkujemme luona kylässä. Asuivat siinä Välivainiolla likellä vesitornia. No pitihän se käväistä tutustumassa torniin ja sitten usein myöhemminkin. Tutustumisreissuillamme oli tapana kiivetä aina niiden näkoalatasanteen suojakaiteiden yli ja käväistä kurkkimassa lipalta suoraan alas. Huikeat oli maisemat ja ymmärsi, kuinka korkealla olimme Piti vaan olla sukkela, ettei kukaan kerkeä hakea\nPaulaharjun ala-aste sijaitsee vesitornin vieressä. Kerran vuodessa pääsimme uimahallille uimakouluun, jonne kuljettiin busseilla, jotka kävivät kääntymässä tien päässä ajamalla vesitornin ympäri. Tapana oli laulaa yhdessä "Paljon kierroksia, paljon kierroksia, vesitornin ympäri kierroksia". Jos kuski painoi kaasua ja ajoi useamman kierroksen, sai hän huikeat suosionosoitukset ja riemun kiljahdukset. Jos lisäkierroksia ei tullut, niin voi sitä buuauksen ja pettymyksen määrää. Bussikierros vesitornin ympäri oli kuin hetki huvipuistolaitteessa.\nMuistan, kun lapsuudessani 90-luvulla käytiin paljon Oulussa perheeni kanssa ja ajettiin Haukiputaalta moottoritietä Ouluun ja käytiin muun muassa aina Raksilan marketeilla ja Anttilassa. Puolivälinkankaan vesitorni oli aina se merkki, että pian ollaan kaupungissa ja riemu alkoi sen nähdessään. Muistan isäni monesti sanoneen moottoritiellä vesitornin kohdalla, että hän on siellä katolla käynyt. Itse en ole koskaan tornissa käynyt, mutta aina siitä ohi mentäessä torni muistuttaa niistä lapsuuden mahtavista Oulun reissuista. Nostalgista.\nLapsuudenkotini on Välivainiolla, joten Puokkarin vesitorni tuli tutuksi. Muistelen, että torniin olisi ollut markan pääsymaksu (toki aika on voinut kullata hinnan noinkin alas). Vesitornin alimmassa kerroksessa oli kioski, josta joskus ostettiin irtokarkkeja.\nTornista oli huikeat maisemat, mutta tuli meillä kavereiden kanssa hiukan pöljäiltyäkin. Kilpailtiin, kuka meni makaamalla lähimmäksi reunaa ja joskus saatettiin pudottaa joku roska sieltä alas. Muistan, kun kerran alhaalla oli poliisiauto niin oltiin varmoja, että nyt ollaan jääty jostain hölmöilystä kiinni, eikä meinattu uskaltaa tulla alas ja ulos koko tornista.\nNykyään Oulun Päivien aikaan käyn vesitornissa omien lasteni kanssa nostalgisoimassa. Perinne on, että ylhäältä soitetaan 82-vuotiaalle isälleni ja hän tulee kotipihalleen huiskuttamaan ja me vilkutetaan tornista takaisin. Hyvin näkyy ja joka kerta on yhtä hauskaa.\nSen ainoan kerran, kun pääsimme lapsuudenperheemme kanssa kesälomareissulle Ouluun, niin 4-vuotiaan pikkusiskoni punainen saapas tippui Puolivälinkankaan vesitornin maastoon, eikä sitä koskaan löytynyt.\nTämä on ehkä lapsuuden aikaisista muistoista ensimmäisiä. Asuttiin Hiidentie 8. Muistan vielä kun olimme perheeni kanssa tornin huipulla ja oli lämmin tuuli. Katselin suojakaiteen takaa huikeita maisemia ihmeissäni. Hieno kokemus ja aikaa taitaa olla ainakin 35 vuotta vierähtänyt. Edelleen tornin ohi ajaessani muistan tuon päivän. Reissusta on tallessa valokuvatkin.\nOli aurinkoinen ilma, joka takasi hyvän näkyvyyden yli koko Oulun.\nOli suuri kokemus 80-luvun alussa käydessämme vesitornin huipulla. Lapsia oli mukana ja pelotti katsella korkeuksista, mutta hauskaa oli.\nSitä aikaa se.\nEn ole vielä käynyt, mutta olisi mukava käydä. Monesti olen ohi ajaessani ihaillut.\nOlimme 12-vuotiaat pojanvesselit Heinäpäästä. Jo silloin Manskun kans kovia pyöräilemään ja seikkailemaan. Kuinkas ollakaan olimme Puolivälinkankaalla vesitornin kohdalla ja hoksasimme, että eiköhän mennä tutustumaan tuohon rakennelmaan. Meillä oli tietenkin eväsleivät ja limpparit mukana, joten menimme tornin huipulle mässäilemään eväät. Hulluja kun oltiin, niin tietenkin mentiin kaiteen ulkopuolelle istumaan aivan reunalle, jalat roikkuen. Tuumasimme vain, että kyllä nuo eväät maistuvat näin korkeallakin.\nEipä tuota temppua enään uskaltaisi tehdä.\nMuutin puolisoni perässä maalta kaupunkiin, Puolivälinkankaalle. Moottoritietä täytyi osata ajaa pohjoiseen ja Puokkarin vesitorni toimi hyvänä maamerkkinä, että tiesin kääntyä seuraavasta rampista. Monta kertaa kävin lenkillä vesitornilla, aina sitä ihmetellen ja ihaillen. Puolivälinkankaalla oli ensimmäinen yhteinen kotimme ja edelleen pidän vesitornia sen merkkinä, tulee lämmin mieli sitä katsellessa ohikulkiessa.\nPuokkarilla pikkupoikana 70-luvulla asuneena hieman yli 10 kesäisenä tuli usein käytyä seikkailemassa vesitornissa. Kaikkia urheita ja hullunrohkeita temppuja tuli kavereiden kanssa tehtyä joista vanhemmat eivät tiedä tänäkään päivänä mitään. Temppuja olivat mm. "kuka juoksee nopeimmin tornin yläreunan kaiteen väärällä puolella tornin ympäri tai kuka uskaltaa käydä lähimpänä kurkkimassa kaiteen väärällä puolella tornista alaspäin. Käytännössä aivan reunalla tuli itsekin käytyä. Omille lapsilleni olen nämä jutut kertonut. Portaita juostiin kilpaa milloin ylös- ja milloin alaspäin. Alakerran kioskista sai halvalla hyviä merkkareita sekä supersalmiakkipastilleja, jotka muistaakseni maksoivat 50 penniä rasia.\nYhtenä kesän 1969 aurinkoisena viikonlopuuna päätimme lähteä ihailemaan maisemia vesitornin huipulta. Toukokuussa syntynyt tyttäremme veteli makeita unia lastenvaunuissa, jotka jätimme tornin oven viereen. Nousimme ylös hissillä ja ihailimme tovin allamme leviävää kaupunkia. Tullessamme hissillä alas menopelimme juuttui yhtäkkiä matkalle eikä suostunut hievahtamaankaan, vaikka painelimme koko nappularepertuaarin läpi useampaan kertaan. Kauhu alkoi täyttää mielemme, kun mitään ei tapahtunut: isä ja äiti vankina 30-40 metrin korkeudessa kolkossa tornissa ja parikuukautinen lapsi yksin vaunuissa tornin juurella. Korkeimmat voimat ilmeisesti tunnistivat hätämme, kun hissi omia aikojaan lähti liikkeelle ja pääsimme alas. Helpotuksemme oli suunnaton, kun puolen tunnin poissaolomme jälkeen lopulta näimme tyttären nukkuvan edelleen sikeästi aivan kuin mitään ei olisi tapahtunut. Mutta yhä vieläkin 50 vuoden jälkeen, kun ohitamme tornin, nuo kauhujen minuutit palaavat mieleemme. Tornissa ei ole tuon tapahtuman jälkeen tullut vierailtua - mikä lienee syynä.\nKun olin pieni, isä vei meidät käymään Puokkarin vesitornissa kun tuli vieraita - kovin montaa nähtävyyskohdetta Oulussa ei ollut. Näköala oli huikea ja lapsesta jännittävä. Koska asuimme pohjoispuolella, vesitornin ohi ajettiin päivittäin ja niin ajoin itsekin vuosikaudet kun kuljin kaupungissa töissä.\nPuolivälinkankaan vesitornilla oli kaikille avoin tutustumispäivä vähän sen jälkeen kun olimme muuttaneet Keski-Suomesta Ouluun. Oli hienoa päästä katsomaan uutta kotikaupunkia tornin huipulta ja etsiä jo tuttuja paikkoja. Tapahtuma tulee mieleen joka kerta tornin ohi ajaessamme.\nAlakouluikäisenä kuljin Puolivälinkankaan kirjastoon Välivainiolta. Jo, kun tulin alikulkutunnelissa lähemmäs vesitornia, aloin juosta. Olin varma, että muriseva vesitorni kaatuu päälleni ja juoksin mennen tullen niin kauan, että olin varma, etteivät tornin sirpaleetkaan lennä päälleni, jos se kaatuu! Nyt tiedän, että moottoritieltä kuuluva liikenteen ääni oli se murina, jonka kuulin, eikä kaatuva torni!\nAsuttiin Välivainiolla 70-luvun puolessa välissä. Kesäisin oli helppoa ja mukavaa piipahtaa vesitornille katselemaan kaupunkia. Helppoa siksi kun se oli aina auki kun sinne yritti. Jännääkin se kymmenvuotiaan mielestä tietenkin oli.\nIt was a surprise to me to find a few frames of Oulu when I was scanning my late father's old negatives. We don't know who these people are on the pictures, but the images were taken on the top of the water tower in 1974. He was backpacking and hitchhiking through Northern Europe in his early 30s. He was from Hungary, and I guess his love of Finland was contagious, because me and my wife ended up moving to Oulu 8 years ago and now we have our own family growing rapidly here.\nPikkutyttönä 70-luvulla vesitorni oli auki muistaakseni päivittäin. Silloin alakerrassa oli pikku kioski mistä ostettiin tikkarit ja kiivettiin portaita ylös katselemaan maisemia. Hissillä ei uskallettu mennä.\nAnne puokkarilla kasvanut\nOlin kesätöissä 1970-luvun puolivälissä rakentamassa Pyhän Tuomaan kirkkoa. Meillä oli työmaaparakit lähes vesitornin juurella, mutta sinä kesänä ei nuorella miehellä ollut aikaa käydä ylhäällä; myöhemmin olen siellä joskus käynyt. Insinöörirakentajat oli rakennusliikkeen nimi.\nTyökaverina minulla oli toinen kesäpoika, joka oli juuri saanut kevarikortin ja tietysti tuli Kawasakillan töihin. Hänellä oli tapana tulla moottoritietä ja oikaista juuri vesitornin kohdalla ojan yli työmaaparakille. Eräänä sateentihkuisena aamuna hän sitten tuli nilkuttaen töihin ja kertoi kaatuneensa jarruttaessaan liukkaalla asfaltilla ja rikkoneensa moottoripyöränsä, mutta onneksi ei pahemmin itseään, kun oli kesärahoillaan juuri ostanut hienon nahkahaalarin. Kaveri ei tietenkään uskaltanut kertoa pomolle, vaan konkkasi urhoollisesti koko työpäivän. Pari viikkoa kevari oli korjauksessa, nahkapuku parsinnassa ja polkupyörä nöyrästi käytössä, mutta heti Kawan kuntoon saatuaan tuli sillä taas töihin. Tietenkin oikaisten vesitornin kohdalla ojan yli, koska se oikaisi pari sataa metriä!\nVesitorni toimi maamerkkinä tutustuessa Ouluun pyörällä ja auttoi oikean reitin valinnassa. Näkyi sopivan kauas ja tiesi missä suurinpiirtein oli kulkemassa ja minne suuntaan pitäisi lähteä.


Pyysikö Facebook tai Netflix vaihtamaan salasanaa? Muista nämä vinkit uuden valinnassa\n12.06.2016 klo 9:50\nUutta salasanaa valitessa kannattaa muistaa muutama perussääntö.\nMonelle käyttäjälle saattaa lähiaikoina olla edessä salasanan vaihto suosituissa verkkopalveluissa, varoittaa tietoturva-asiantuntija Brian Krebs blogissaan.\nViime aikoina on paljastunut useita suuria tietomurtoja, joissa miljoonien käyttäjien salasanoja on vuodettu internetiin. Tietomurroista eniten huomiota herätti työmarkkinoiden verkostointityökalu Linkedinin tietomurto, joka paljastui hiljattain odotettua laajemmaksi.\nTietomurrot saattavat vaikuttaa myös palveluissa, jotka eivät ole joutuneet iskujen kohteiksi. Krebsin mukaan muun muassa Facebookin ja Netflixin tapana on ollut käydä läpi paljastuneiden tietomurtojen vuodettua dataa ja verrata paljastuneita salasanoja omiin tietokantoihinsa.\nSuurten tietomurtojen seurauksena palvelut saattavat pyytää osaa käyttäjistään vaihtamaan salasanojaan, jos he käyttävät heikoksi tiedettyjä salasanoja, joita paljastuu useita kappaleita tietomurtojen yhteydessä. Krebsin mukaan ainakin Netflix on jo alkanut lähettää käyttäjilleen vaihtopyyntöjä.\nUutta salasanaa valitessa kannattaa muistaa nämä Viestintäviraston Kyberturvallisuuskeskuksen ohjeet:\n1. Käytä pitkää salasanaa\nKyberturvallisuuskeskuksen suositus on, että salasana olisi vähintään 15 merkkiä pitkä. Suositus onkin, että salasanaa ajattelee ennemminkin salalauseena, joka koostuu useammasta sanasta kejussa. Pitkät salasanat sallitaan nykyisin lähes kaikissa palveluissa. Mitä pidempi salasana, sen vaikeampaa sitä on arvata laskennallisesti tietokoneella, jolloin tietoturva kasvaa.\n2. Käytä lorua tai lyhennettä\nPitkän, mutta helposti muistettavan salasanan keksimisessä auttaa, jos käytät merkityksellistä lausetta tai vaikkapa lyhennelmää jostakin lorusta. Turvallisen salasanan saa myös esimerkiksi ottamalla pitkän lorun alkukirjaimet. Esimerkiksi Kalevalan ensimmäisten säkeiden "Mieleni minun tekevi, aivoni ajattelevi, lähteäni laulamahan, saa´ani sanelemahan, sukuvirttä suoltamahan, lajivirttä laulamahan" sanojen kaksista alkukirjaimista saat salasanan "MimiteAiajLälaSasaSusuLala".\n3. Käytä eri merkkityyppejä\nTurvallisen salasanan on hyvä sisältää pienten ja isojen kirjainten lisäksi numeroita ja erikoismerkkejä, sillä ne vaikeuttavat salasanan arvaamista laskennallisesti. Voit myös korvata lauseen kirjaimia numeroilla, mutta vältä ilmeisiä korvaavuuksia, kuten o:n vaihtamista nollaan tai e:n kolmoseen. Käytä salasanassasi myös erikoismerkkejä, kuten "", #, % ja &.\n4. Käytä apuohjelmaa\nSamanlaisten salasanojen käyttämistä eri palveluissa ei suositella, sillä yksi tietomurto voi tätä kautta johtaa muidenkin käyttäjätilien vaarantamiseen. Useiden täysin erilaisten salasanojen muistaminen on kuitenkin vaikeaa, mihin avuksi on saatavilla useita erilaisia apuohjelmia, jossa eri salasanat tallennetaan yhdellä "mestarisalasanalla" lukittuun holviin. Voit myös käyttää generaattoreita, jotka keksivät turvallisia salasanoja puolestasi.\n5. Vältä itsestäänselvyyksiä\nÄlä missään nimessä käytä yleisiä itsestäänselvyyksiä kuten "password123" tai "salasana" salasananasi. Vältä myös geometrisia kuvioita näppäimistölläsi (esimerkiksi "wasd" tai "qwerty"), sillä ne ovat helposti murtautujien arvattavissa. Myös syntymäaikoja ja henkilötunnuksia tulisi välttää.


Blogg (på finska) - Fredman & Månsson asianajotoimisto Helsinki\nKKO 2019:85. Tyytymättömyyden ilmoittaminen. Määräajan palauttaminen\nMarkku Fredmanin blogikirjoitus ratkaisusta KKO 2019:85\nSuomiAreenalla keskusteltiin perustuslaista ja asiantuntijoista\nSuomen Lakimiesliiton järjestämässä paneelikeskustelussa olivat mukana professori Kaarlo Tuori, emeritusoikeuskansleri Jaakko Jonkka, perustuslakivaliokunnan entinen puheejohtaja Kimmo Sasi, kansanedustaja Leena Meri sekä asianajaja Markku Fredman.\nKeskustelussa professori Tuori kertoi perustuslakivaliokunnan historiasta ja nykytilasta ja arvosteli sen kokoonpanoa: Professorilta karu arvio eduskunnasta – perustuslain tulkinta vaarassa?\nAsianajaja Markku Fredman toivoi, että eduskunnan kuulemien asiantuntijoiden vuorovaikutusta keskenään pitäisi kehittää. Nykyisin lakihankkeisiin ottaa kantaa ensin valtiosääntöoppineet perustuslain tuntijat. Vasta kun perustuslakivaliokunta on antanut asiasta oman lausuntonsa alkaa asian käsittely substanssivaliokunnassa, jossa kuullaan kyseisen alan asiantuntijat. Usein heidät kuullaan yhdellä kertaa, ilman, että he voisivat arvioida toistensa näkemyksiä kuin suullisesti juuri kuulemansa perusteella. Näin ollen perustuslain asiantuntijat eivät usienkaan teidä millaisia arvioita kyseisen lainsäädäntöalan asiantijoilla on esitetyn lain vaikutuksista.\nRikosasianajajat koolla Prahassa\nEuroopan rikosasianajajajien järjestön European Criminal Bar Associationin kevätkokous pidettiin tällä kertaa Prahassa 22.4.2017. Edellinen konferenssi oli Vilnassa Liettuassa. Konferenssin aiheena olivat tällä kertaa asianajajan ja asiakkaan välisen yhteydenpidon luottamuksellisuus ja asiakkaan tietojen suoja rikosasioiden yhteydessä. Olen itse laatinut aiheesta viikko sitten Defensor Legis -lehdessä 2/2017 julkaistun artikkelin Asianajosalaisuuksien pitävyys rikosten esitutkinassa ja pakkokeinoja käytettäessä.\nEsteellinen asiantuntija, kelpo todistaja?\nHovioikeuden valalääkärituomiossa tältä aamulta on mielenkiintoinen kannanotto siitä voidaanko riidattomasti esteellinen asiantuntija (valelääkärin monivuotinen yhtiökumppani ja lapsen kummisetä) kuulla todistajana seikoista, joissa on kyse asiantuntijuudesta (käypä hoito ja onko siitä tietyn potilaan kohdalla poikettu). Hovioikeus totesi seuraavaa:\nAsianajaja Markku Fredman KKO:n asianajajapäivässä


Ravinteli Bertha Tampereelta | Villa Ainala Cuisine\nOlimme viikonloppuna nauttimassa joululahjaamme, eli illallista Ravinteli Berthassa, Tampereella. Ja koska suosittelen kyseistä ravintolaa aivan ehdottomasti, niin kehutaanpas sitä vähän blogissakin.\nRavintolan konsepti on hieman poikkeava. Menusta ei valita annoksia, vaan raaka-aineet. Esimerkiksi alkupalan kohdalla saattaa lukea silakka, kananmuna, jokirapu ja sitten jännityksellä odotetaan, mitä tuleman pitää. Mielenkiintoista ja hauskaa!\nNeljän hengen seurueemme oli kovin yksimielinen ruokien suhteen, naiset saivat eteensä samat annokset ja miehet samoin. Meidän naisten silakka, peruna, kananmuna -alkupala jakoi mielipiteitä. Minusta annos oli hieman mitäänsanomaton (verrattuna siihen, että yleensä alkupalat ovat niitä parhaita esityksiä), mutta siskoni mielestä erinomainen. Miehillä oli annos punajuuresta, vuohenjuustosta ja basikasta. Edelleen myös se oli hieman tylsä ja yllätyksetön, joskin ihan maukas.\nMutta pääruokien kohdalla repesi. Aivan fantastisia annoksia ja varsinkin kastikkeet olivat uskomattomia. Annokseni kastike on varmasti paras, mitä olen syönyt. Annos oli aika suolainen, mutta toisaalta makua sitten kyllä riittä vaikka muille jakaa. Me naiset söimme peruna, sinisimpukka, kuha -annoksen, jossa sinisimpukka oli juurikin kastikkeen muodossa. Toistan nyt itseäni, mutta yksi parhaista ravintola-annoksista, mitä olen syönyt. Miehet söivät hereford, papu, herkkusieni -annoksen ja kastiketta ylistivät hekin. En nyt paljasta annoksista enempää, niin jännitys säilyy, jos käytte testaamassa.\nJälkiruoissa oli hieman hajontaa. Muiden jälkiruoat olivat oikein onnistuneita, joskaan eivät ihan ilotulitusten arvoisia, mutta omani eli omena, valkosuklaa, laventeli jäi reilusti pääruoan ja oivallisen pehmeän ja lämpimän väli-Tilsitin varjoon.\nRuokien kanssa otimme suositusviinimenun. Itse olisin tehnyt viinivalinnat hieman toisin, mutta eivätpä ne minullakaan mitenkään aina onnistu. Alkukuohuva oli englantilaista (!) roseeta ja aivan täydellistä.\n← Kalakeitto nro 3: Italialainen kalakeitto\nmaaliskuu 31, 2012 4:43 pm\nMielenkiintoinen tapa tehdä ravintolabisnestä. Kenties kokeilen paikkaa kun tulen sinnepäin. Nettivarausidea on ihan kiva 🙂\nhuhtikuu 3, 2012 8:58 pm\nLukanLusikassa, no joo, se oli kyllä mielenkiintoinen:). Kannattaa mennä, jos Tampereella piipahtaa! Nämä on niitä erikoisuuksia, joista ei kuulisi, ellei asuisi sisko Tampereella:).


Ed Partykalle jatkokausi UMOn taiteellisena johtajana ja pääkapellimestarina - UMO Helsinki Jazz Orchestra\nUMO Helsinki Jazz Orchestran taiteellisen johtajan ja pääkapellimestarin Ed Partykan sopimus jatkuu vuoden 2021 jälkeen. Nyt solmittu kolmivuotinen sopimus jatkuu vuoden 2024 loppuun ja sisältää myös option yhden vuoden jatkokauteen 2025. Partyka aloitti orkesterin johdossa vuonna 2019 ja hänen kädenjälkensä on näkynyt erityisesti vuosien 2020 ja 2021 ohjelmistossa.\n– Ed Partyka on ottanut UMO Helsinki Jazz Orchestran taiteellisesti omakseen ja ansainnut ammattitaidollaan koko organisaation luottamuksen ja arvostuksen. Orkesterin soitinrepertuaaria ja diversiteettiä on monipuolistettu, ja nuoria lahjakkuuksia sekä kansainvälisiä kiinnostavia uusia kykyjä on nähty UMOssa aikaisempaa enemmän. Partykalla on kyky toteuttaa korkeaa taiteellista profiilia, katsoa kirkkaalla visiolla tulevaisuuteen jazzin perinnettä unohtamatta, ja tehdä tämä kaikki yleisönäkökulma mielessä pitäen. Tulevaisuudessa yhteiset haasteemme liittyvät Helsingin monipuolistuvan väestön tavoittamiseen. Haluamme olla kiinnostava musiikillinen vaihtoehto eri ikäisten, eri sukupuolta olevien sekä eri kieli-, kulttuuri-, uskonto- ja vähemmistöryhmiin kuuluvien yleisöjen parissa, kertoo Pirkkala.


Satu Grekinistä Kuntoutusyrittäjien toiminnanjohtaja – työ pk-yrittäjyyden puolesta jatkuu - Yrittajat.fi\nSuomen Yrittäjien kilpailu- ja elinkeinoasioiden päällikkö Satu Grekin on nimitetty Suomen Kuntoutusyrittäjä ry:n toiminnanjohtajaksi. Hän aloittaa tehtävässään syyskuun alussa.\nGrekin toimi Suomen Yrittäjissä yhteensä kahdeksan vuotta ensin veroasiantuntijana, sitten kilpailuasioiden päällikkönä ja viimeksi elinkeino- ja kilpailuasioiden päällikkönä.\nSosiaali- ja terveydenhuollon teemat ovat olleet Grekinille läheisiä.\n– Soten järjestämisessä pitää kaikin keinoin tukea sitä, että asiakkaat pääsevät palveluihin. Hyvä keinoja ovat palvelusetelit ja julkiset hankinnat siten, että tietoisesti otetaan mukaan useita ja pieniäkin palveluntuottajia, Grekin sanoo.\nHänen mukaansa yrittäjyys kuntoutusalalla on tärkeää kaikille suomalaisille, koska kun kuntoutusta tarjoaa moni taho, asiakkaan pääsy palveluihin helpottuu. Kun tarvitsevat pääsevät kuntoutukseen, nopeutuu ja vapautuu heiltä sekä heidän läheisiltään toimintakykyä pyörittää kansantalouden rattaita. Se vähentää veronkorotuspainetta kaikilta.\n– Yrittäjyys on mielestäni ammateista hienoin. Sen pitää Suomessa olla mahdollinen ja mielekäs uravalinta oman toimialansa ammattilaisille, Grekin sanoo.\nSuomen Yrittäjien varatoimitusjohtaja Anssi Kujala kiittelee Grekinin intohimoa pk-yrittäjyyden puolustajana.\n– Satu on tehnyt pitkään töitä yrittäjäjärjestössä ja ei nytkään mene kauas, kun siirtyy yhden sote-toimialajärjestömme toiminnanjohtajaksi. On tietenkin aina harmi, kun kokenut vaikuttaja siirtyy uusiin haasteisiin, mutta yhteistyö jatkuu muun muassa sote-uudistukseen vaikuttamisessa. Kuntoutusyrittäjillä yhteisessä vaikuttamistyössä on ollut tärkeä rooli jo aiemmin, Kujala sanoo.\nGrekin lupaa jatkaa työtään yhtä intohimoisesti Kuntoutusyrittäjissä.\n– Olen kiitollinen Suomen Yrittäjille näistä vuosista, upeista vaikuttamisvoitoista ja yrittäjien kanssa vietetystä ajasta. Olen oppinut valtavasti, hän sanoo.\nGrekinin jättämä paikka kilpailu- ja elinkeinoasioiden päällikkönä laitetaan hakuun.\n– Jo tehtävänimikkeessä huomioimme sen, että tulemme entisestään vahvistamaan kuntavaikuttamista lähivuosina. Koronakriisinkin myötä vahvistui se, että yrittäjäjärjestön ylivoimainen vahvuus on kolmiportainen organisaatio ja erityisesti kuntatasolla voidaan edistää kaikkien yrittäjien asiaa. Kunta on usein yrittäjälle läheisin julkistoimija, Kujala toteaa.


OPISKELU JA TYÖ Archives - koivulanemanta.fi\nKategoria: OPISKELU JA TYÖ\nJulkaistu helmikuu 24, 2018\nEntä jos lapseni on homo? – heteronormatiivi\nMenneellä viikolla olin opiskelujeni tiimoilta vierailulla Setassa. Vierailu oli erittäin silmiä avaava ja sai jälleen pohtimaan omaa suhtautumista seksuaalivähemistöjä kohtaan. Asiaa lähdettiin tutkimaan näkökulmasta, jos oma lapsi olisi homo. Voisiko hyväksyä lapsen seksuaalisen suuntautumisen? Entä tämän tulevan kumppanin? Voisiko toivottaa tervetulleeksi perheeseen samaa sukupuolta olevan kumppanin ja iloita lapsen … Lue lisää\n“Sä opiskelet mitä? Tuleeks susta niinku seksineuvoja? Alatsä opettaa miten pannaan?”\nKyllä, minusta tulee seksineuvoja ja alan opettaa miten pannaan. Siinä käsityksessä ainakin tuntuu olevan ihmiset, joille olen kertonut opinnoistani. Opinnoilleni naureskellaan täysin avoimesti. Kuka nyt opiskelee seksiä? Hahhaahhaa… Tai niitä kummastellaan. Pohditaan ovatko edes ihan oikeita opintoja laisinkaan. Ja … Lue lisää\nYhteiskunnassa puhutaan paljon kauniita lauseita siitä, kuinka kaikki ovat tasa-arvoisia. Jopa katujen liikennemerkit muutetaan, jotta voimme tuntea itsemme tasa-arvoisiksi ja yhdenvertaisiksi. Pyrimme kovasti menemään siihen suuntaa, että eroja ei ole ja olemme kaikki samalla lähtöviivalla ikään, rotuun, sukupuoleen ja uskontoon katsomatta. Mutta sitten on tämä vammaisten ryhmä, jonka yhdenvertaiseksi saattaminen … Lue lisää\nJulkaistu lokakuu 6, 2017 joulukuu 30, 2017\nMenneellä viikolla minua taas heräteltiin vauvakuplasta. Töistä otettiin yhteyttä ja kysyttiin milloin olen ajatellut palata töihin. TÖIHIN?!? Vastahan sitä jäätiin kotiin. Samalla ajatuksissani yritin laskea, että milloin se vanhempainvapaa oikein päättyy. Todellisuus iski koruttomasti ja tajusin, että vapaat päättyvät jo tammikuussa. Jäljellä on enää kolme kuukautta…\nOlen autuaasti unohtanut työt, … Lue lisää\nYHTEISKUNTA JA TALOUS (6)\nPekingin kanaa ala Koivulan emäntä – raskausajan ruokahimot


Isis ilmoitti olevansa Bangladeshissa tapetun professorin kuoleman takana - Ulkomaat - Helsingin Sanomat\nTerroristijärjestö Isis ilmoitti olevansa Bangladeshissa viidakkoveitsellä tapetun yliopistoprofessorin kuoleman takana, kertoo uutistoimisto AFP.\nHyökkääjät kävivät 58-vuotiaan professori Rezaul Karim Siddiquen http://www.hs.fi/haku/?search-term=rezaul+karim+siddiquen kimppuun kun tämä oli kävelemässä kotoaan bussipysäkille Rajshahissa maan luoteisosassa. Kaksi tai kolme hyökkääjää viilsivät Siddiquen kurkun auki ja hakkasivat tämän viidakkoveitsillä.\nIsisin uutistoimisto Amaq ilmoitti, että järjestön taistelijat tappoivat yliopisto-opettajan, koska tämä kehotti ateismiin.\nAFP:n mukaan Siddique oli kaikkiaan neljäs islamistien tappama opettaja Rajshahin kaupungin yliopistosta vähän yli kymmenen vuoden aikana. Islamistit ovat tappaneet Bangladeshissa viime vuosina myös useita maallistuneita bloggareita ja opiskelijoita.\nProfessorin läheiset sanoivat BBC:lle, ettei tämä ollut ateisti eikä koskaan puhunut julkisesti uskontoa vastaan. He arvelivat hänen saattaneen joutua kohteeksi, koska toimi tärkeissä musiikki- ja kirjallisuusryhmissä. Professori Siddique oli perustanut musiikkiopiston ja toimitti kirjallisuuslehteä. Hän kirjoitti runoja ja novelleja.\nSadat opiskelijat osoittivat mieltään murhan jälkeen vaatien hyökkääjien pidätystä.\n”Opiskelijat olivat shokissa viimeisimmän heidän opettajaansa kohdistuneen brutaalin murhan vuoksi”, sanoi opiskelija Mostatif Mishuhttp://www.hs.fi/haku/?search-term=mostatif+mishu.\nIhmisoikeusjärjestö Amnesty International tuomitsi murhan ja sanoi sen olevan osa ”kammottavaa kuviota”.\n”Viranomaisten on tehtävä enemmän näin tappamisten lopettamiseksi. Yhtäkään ihmistä ei ole tuotu oikeuteen viime vuoden hyökkäyksistä”, järjestön Etelä-Aasian johtaja Champa Patel http://www.hs.fi/haku/?search-term=champa+patelsanoi.\nAiemmin tässä kuussa 28-vuotias oikeustieteen opiskelija tapettiin pääkaupunki Dhakassa sen jälkeen, kun hän oli tuominnut islamismin Facebookissa.\nBangladeshin hallitusta on syytetty ateistien ja toisinajattelijoiden suojelun puutteesta ja kyvyttömyydestä kunnolla puuttua veritekoihin.\nBangladesh on virallisesti maallinen valtio. Reilusta 160 miljoonasta kansalaisesta noin 90 prosenttia on muslimeja.\nPianokilpailun suomalaiskuopus nosti oman nimensä arvonnassa ja joutuu aloittajaksi – ”nyt tulee kavereilta kuraa ja minulle kiire”\nTässä paikassa kauan sitten: Töölön namusetää kutsuttiin ”ihmispedoksi”, ja hänen teoistaan kirjoitettiin lehdissä laajasti\nSukellusveneestä kadonneen ruotsalaistoimittajan etsinnät jatkuvat, Tanskan poliisi vahvistaa etsivänsä ruumista\nPoliisi: Hengitysoireita aiheuttanut aine Mannerheimintiellä saattoi olla peräisin ruokapalosta\nKolumni: Seinät ryskyvät ja aitaa kaatuu, mutta urheiluväki vaikenee: ”Edes tykkäyksiä ei uskalleta jakaa”\nKolumni: Suomen ero EU:sta olisi Putinin märkä uni – Yhteistyö, liittolaisuudet ja diplomatia ovat pienen maan olemassaolon edellytys\nKeksittiinkö Malminkartanossa ikiliikkuja? Jätemäen portaat maalattiin tällä kertaa mustiksi


tiedättekö mikä on ihan tyhmää?\nVanha kunnon Jagge Migreeni.\nInferno käynnissä jo kolmatta päivää. Jee.\nTänään sentään työkunnossa, tai ainakin tolpillani.\nKoko kroppa huutaa ja hikoilee ulos särkylääkearsenaalia.\nPitäisi venytellä, mutta ei pysty. En ole kontaktissa itseni kanssa. Subjektini pakenee.\nMenneellä viikolla emme saaneet aikaiseksi isoa kauppareissua, olen viime keskiviikosta asti käynyt joka päivä kaupassa.\nSe jos mikä on aivan vihoviimeistä, jatkuvasti puuttuu jotain, rahaa on palanut suhteettoman paljon ja ihan koko ajan saa rampata ostoksilla. Säästäväisterveellisesti alkanut vuoteni raunioitui jo ennen kolmatta viikkoa.\nSpontaani suunnittelemattomuus ei selvästikään sovi minulle, nipo kun olen.\nOlen kriisissä, koska P haastoi pohtimaan, saako päivän ruuat neljällä-kuudellakymmenellä. En tiedä, kuuluuko ostaa kaikki päivän ruuat sillä neljällä-ja-risoilla, vai saako käyttää sitä, mitä kaapeissa jo valmiina on.\nJos kuuluu ostaa ihan kaikki, niin ei onnistu.\nJos saa käyttää kätevän kelpoemännän perusvarastoarsenaalia, voi olla jotain toivoa.\nOlisi kyllä aika hauskaa kokeilla ruokkia lauma koko päivän ajan tuolla neljällä-risalla. Aamupalasta alkaen.\nVettä ja vehnäjauhoa?\nFlora 22. tammikuuta 2014 klo 15.05\nJagge Migreeni on tosi kurja. Pois, pois moiset jätkät nurkista roikkumasta! Toivottavasti tokenet pian!


Neuropsykologinen nettikuntoutus auttaa äkillisestä aivovauriosta toipuvaa | Terveyskylä.fi\nNeuropsykologinen nettikuntoutus auttaa äkillisestä aivovauriosta toipuvaa\nJulkaistu 13.7.2020 12.00\nNettikuntoutus sopii erityisesti lieväoireisille potilaille. Potilaan kannalta hyötyjä ovat jonottomuus ja aktiivinen ote omaan toipumiseen.\nNeuropsykologinen nettikuntoutus on tarkoitettu äkillisen aivovaurion saaneille potilaille. Kyseessä on digihoitopolku, jonka potilas saa käyttöön HUSissa hoidon yhteydessä.\nAivovaurio on voinut syntyä esimerkiksi aivoverenkiertohäiriön tai aivovamman seurauksena tai aivoleikkauksen jälkitilana. Aivovaurio aiheuttaa esimerkiksi muistiin, tarkkaavaisuuteen ja toiminnanohjaukseen liittyviä oireita, ja näitä aiheita käsitelläänkin digihoitopolulla.\nDigihoitopolku sopii henkilöille, joiden sairastumisesta tai vammautumisesta on aikaa alle vuosi ja jotka kytkenevät itsenäiseen verkkotyöskentelyyn.\nKuntoutuksessa edetään omaan tahtiin\nDigihoitopolulle tullaan lääkärin lähetteellä. Hoidosta vastaava yksikkö tekee lähetteen HUS Neuropsykologialle, jossa arvioidaan potilaan soveltuminen ohjelmaan ja tehdään polulle liittäminen. Potilaita otetaan mukaan ympäri Suomen.\nPolku koostuu kahdeksasta istunnosta, jotka käsittelevät muun muassa toimintakykyä, väsymystä, keskittymistä ja tarkkaavaisuutta ja muistia. Polku sisältää tietotekstejä, kuvia, oirekyselyitä ja harjoituksia. Virtuaalista vertaistukea saa vertaistarinoista, joita tulee vastaan kuntoutuksen eri vaiheissa.\nPotilas etenee kuntoutuksessa itsenäisesti omaan tahtiin, mutta neuropsykologi seuraa etenemistä, kommentoi tarvittaessa ja vastaa potilaiden kysymyksiin. Kuntoutus kestää potilaalla vähintään kuukauden, keskimäärin noin kaksi kuukautta.\nPotilaat mukana kehittämässä\nPolun kehittäminen alkoi keväällä 2017, ja se otettiin käyttöön huhtikuussa 2019. Aluksi polulla asioi vain aivoverenkiertohäiriöön sairastuneita potilaita, mutta myöhemmin sitä alettiin tarjota laajemmalle potilasryhmälle. Tällä hetkellä polulla on noin 40 kuntoutujaa.\n”Kuntoutuksen ideana on tarjota palvelua niille, joiden oireet ovat lievempiä ja jotka eivät tarvitse intensiivistä lähikuntoutusta, vaan psykoedukaatiota ja tukea toipumiseen”, kuvailee polun rakentamisessa mukana ollut neuropsykologian erikoispsykologi Eeva-Liisa Kallio.\nPolku kehitettiin yhteistyössä kohderyhmän eli potilaiden kanssa. Pilottivaiheessa mukana oli aivoverenkiertohäiriöpotilaita, jotka kävivät kuntoutusta läpi ja kertoivat, mikä toimii ja mikä ei. Lisäksi palautetta antoi Neurokeskuksen kokemusasiantuntija.\nKallion mukaan kehitystyö oli pitkä ja monivaiheinen, mutta myös varsin antoisa projekti.\nDigihoitopolku on digitaalinen palvelu, joka täydentää perinteistä sairaanhoitoa ja vastaanottokäyntejä. Digihoitopolulla potilaat saavat sairauteensa liittyvää tietoa ja tukea ja voivat pitää yhteyttä hoitaviin ammattilaisiin. Polulle pääsee lääkärin lähetteellä tai hoitosuhteen kautta. Palvelun käyttö on potilaalle maksutonta.\nDigihoitopolut löytyvät Omapolku-palvelukanavalta.


Luokittelu: Keski-Suomi ; Alue-esittelyt ; Ruokailu, majoitus ; Aina ;\nAvainsanat: Nelostie, Keski-Suomi, Äänekoski, Vanha Riihelä\nPersoonallisen vaihtoehdon ryhmäruokailuille tarjoava Vanha Riihelä sijaitsee noin 7 kilometrin päässä Hirvaskankaalta. Kuvat: Vanha Riihelä\nkruunaa juhlan kuin juhlan\nVanhassa Riihelässä Äänekoskella juhlat saavat arvoisensa puitteet.\nKeskisuomalaisessa maalaismiljöössä sijaitseva Vanha Riihelä seisoo samalla paikalla, jossa sitä isännöivän suvun koti on ollut jo 1600-luvun lopulta lähtien. Tilan vanha päärakennus on nyt valjastettu ryhmäruokailu- ja juhlakäyttöön, ja siellä paikallinen pitopalveluosuuskunta kestitsee vieraitaan sydämellä ja ammattitaidolla.\nIdylli, joka jää mieleen\nVanhan talon sydän on sen tupa, joka toimii juhlatilana. Sen paksut mustahirsiset seinät ja luonnollista lämpöä hehkuva kiviuuni luovat tunnelman, jollaista harvoin saa kokea. Vanhan Riihelän asiakkaat ovatkin kiitelleet kovasti idyllistä, joka jää mieleen. Miljöön ohella Vanhan Riihelän tilaisuudet muistetaan hyvästä palvelusta: jokainen asiakas kohdataan henkilökohtaisesti, asiat tehdään kuten on sovittu ja vielä vähän paremmin, ja asiakkaiden toiveita kuunnellaan ja kunnioitetaan.\nVanhan Riihelän tupaan katettuihin pöytiin mahtuu ruokailemaan viitisenkymmentä henkilöä, tarvittaessa myös hieman enemmän. Talon kammariin katetaan noutopöytä, johon katetaan ympäristöön sopivasti maistuvaa kotiruokaa. Vanhassa Riihelässä tehdään ruuat mahdollisimman pitkälle itse alusta asti, hyviä raaka-aineita ja perinteitä kunnioittaen.\nKätevästi matkan varrella\nVanhan Riihelän tupa soveltuu erinomaisesti erilaisiin tilaisuuksiin ympäri vuoden. Siellä järjestetään kokouksia ja koulutuspäiviä sekä perhejuhlia ristiäisistä hautajaisiin. Myös ryhmille Vanhan Riihelän noutopöytä katetaan tilauksesta.\nNelostien varrella, noin 7 kilometrin päässä Hirvaskankaalta sijaitsevalle tilalle on helppo poiketa ja pihassa mahtuu kääntymään linja-autollakin. Ryhmämatkailijoille Vanha Riihelä tarjoaakin persoonallisen vaihtoehdon huoltoasemaruokailuille.


Korttimanian kourissa...: Sininen hääkortti\nTänään oli vähän 'blue' olo, monessakin mielessä. Askartelusta ei tahtonut tulla mitään, ja kaamea tiskivuori odottaa edelleen tiskaajaa, oisko halukkaita? (;oD) Tämä kortti oli suunnitteluvaiheessa 'tosiupea', visiot ja toteutus ei tänään kyllä alkuunkaan kohdanneet, kulmakoriste olisi varmaan ihan ok isommissa korteissa, tässä neliössä se näyttää lähinnä koomiselta, eli ihan liian iso, kuviollinen taustapaperi olisi myös ollut kova sana mutta sitäkään en tajunnut ennen kuin oli liian myöhäistä, mutta ehkä seuraava jo onnistuu, toivottavasti. Tuo kukkakoriste on tehty sizzixin stanssilla, stanssi oli ihan ensimmäisten joukossa jotka ostin vajaa vuosi sitten kun ostin sizzix original leikkurin, on muuten ihan ekaa kertaa kortissa, oikeasti kukka on vielä isompi, jätin ihan alimmaisen kerroksen pois ja laitoin useampia kerroksia pienempiä, mutta ei se parantunut siitä juuri lainkaan, stanssille pitänee keksiä jotain muuta käyttöä, vaikka ompelussa (huovasta vois tulla kivoja kukkia esim kasseihin... ehkä...) Vaikka ostinkin Cuttlebugin elokuussa, stanssaan silti vieläkin kaiken minkä pystyy tuolla originalilla, cuttlebugin b-levyt kuluvat huomattavasti nopeammin kuin sizzixin leikkuualusta, cuttlebugiin pääsee vain sizzlizit, nestabilitiesit ja bigz stanssit. Yritin myydä syksyllä tuota originalia huutiksessa, mutta koska en halua pilkkahinnalla siitä luopua, päädyin pitämään sen itse, ja ompahan varalla jos cuttlebug hajoaa (on erittäin paljon todennäköisempää että cuttlebug hajoaa ennen originalia...)\nNiin ja yksi juttu vielä; tämä blogi on tänään tasan 3kk vanha, kävijälaskuri näyttää yli neljää tuhatta käyntiä, kiitos kaikille jotka jaksatte täällä käydä! Laskuri ei laske mun omia käyntejä, eikä peräkkäisiä klikkauksia, joten jos toimii niin yllättävän paljon täällä on vierailtu (mun google adsense tili joka vahtaa noita alareunan mainosten klikkailuja näyttää yli 7000 kertaa sivujen avautuneen, eli luulisin tuon reilu 4000 pitävän paikkansa).\n8. tammikuuta 2008 klo 23.35\naivan i´hana kortti! ja tosi kiva blogi sulla!\n9. tammikuuta 2008 klo 2.17\nKiitos Sari, sun blogia kauan seuranneena sanoisin että sulla se vasta kiva blogi on ;o).\n9. tammikuuta 2008 klo 23.38\nMä en oikeestaan hirveesti välitä sinisestä, mutta musta toi hääkortti on upea just tollasena. Niin sun kortit aina, mutta nyt piti se oikein erikseen kertoa..\n10. tammikuuta 2008 klo 8.47\nKiitos Henzu. Tuo on musta ollut ennenkin jännä että sellaiset kortit joista itse ei erityisemmin pidä saavat kaikkein eniten kommentteja, kai se vain osoittaa miten erilaisia makuja ihmisillä on.\n11. tammikuuta 2008 klo 4.46\nvieläkö tiskit odottaa? mother lomalla viikon. taitaisi olla terapiaa kaaputtaa kuivuneita lautasia puhtaaksi. Onhan sinulla Fairy Poweria?\n11. tammikuuta 2008 klo 19.14\nHeh, hitsi kun kerkesin jo tiskata, täytyy tuoda lisää fairypoweria ens kauppareissulla, onko tarjous vielä kuukauden päästä voimassa, mother?! ;oD\n11. tammikuuta 2008 klo 22.24\nTämä sopisi tosi hyvin tämän viikon haasteeseen\n21. tammikuuta 2008 klo 18.26


Tietosuojaseloste - Rakennuspelti Sahala Oy\nJotta voimme palvella sinua parhaamme mukaan, edellyttää se että keräämme ja käsittelemme joitakin sinua koskevia tietoja. Arvostamme kuitenkin yksityisyyttäsi ja olemme sitoutuneet suojaamaan sitä. Tämä tietosuojaseloste sisältää tietoa mitä henkilötietoja keräämme, millä periaattein sitä käsittelemme, sekä mitä oikeuksia ja vaikuttamismahdollisuuksia sinulla on tietojasi koskien. Käsittelemme sinua koskevaa henkilötietoa tämän tietosuojaselosteen ja sovellettavan lainsäädännön mukaisesti, joten pyydämme sinua lukemaan tämän tietosuojaselosteen huolellisesti. Saatamme myös tehdä päivityksiä tähän tietosuojaselosteeseen toimintamme kehittyessä tai lainsäädännön muuttuessa, joten pyydämme sinua käymään sivustollamme aika ajoin. Käyttämällä palvelujamme, verkkosivustoamme tai ottamalla meihin yhteyttä, hyväksyt että käsittelemme sinua koskevia henkilötietoja tämän tietosuojaselosteen mukaisesti. Mikäli et hyväksy näitä ehtoja, emme todennäköisesti pysty sinua myöskään palvelemaan.\nKeräämme sinua koskevia henkilötietoja pääasiassa sinulta itseltäsi yhteydenottojen yhteydessä tai myöhemmin palveluidemme käytön yhteydessä. Tämän lisäksi saatamme kerätä tietoja julkisista lähteistä ja rekistereistä. Suostumuksellasi voimme myös kerätä sinua koskevaa tietoa myös muista lähteistä. Keräämme tietoa myös verkkosivustomme kävijätietoa Google Analytics -palvelun avulla, jotta voisimme analysoida ja kehittää sivustoamme entistäkin paremmaksi ja kohdentaa kävijöille relevanttia markkinointia. Tyypillisesti saatamme saada suoraan sinulta tai muista lähteistä seuraavia tietoja:\nasiakassuhdetta koskevat tiedot, kuten, henkilötunnus, laskutus- ja\nTietojasi säilytetään palveluntarjoajamme palvelimilla sekä muilla suojatuilla laitteilla, jotka on suojattu alan yleisten käytäntöjen mukaisesti. Keräämämme ja käsittelemämme henkilötiedot pidetään luottamuksellisina eikä niitä ilmaista muille kuin niitä työssään tarvitseville taikka luottamuksellisesti ja rajoitetusti palvelusopimusten perusteella asiakkaillemme. Pääsy henkilötietoihisi on suojattu käyttäjäkohtaisin tunnuksin, salasanoin ja käyttöoikeuksin. Säilytämme myös paperiversioita lukituissa tiloissa, joihin on vain pääsy henkilökunnallamme työtehtäviä suorittaessa.\nOikeus saada virheet korjatuksi.\nOikeus kieltää suoramarkkinointi.\nVoit kieltää henkilötietojesi käsittelyn suoramarkkinointitarkoituksia varten lähettämällä sähköpostia alla olevaan osoitteeseen.\nMikäli käsittelemme henkilötietojasi yleisen edun taikka oikeutetun etumme perusteella, sinulla on oikeus vastustaa sinua koskevien henkilötietojen käsittelyä siltä osin, kuin käsittelylle ei ole olemassa sellaista huomattavaa syytä, joka syrjäyttäisi sinun oikeutesi taikka käsittely ei ole tarpeen oikeudellisen vaateen hoitamiseksi. Huomaathan, että tässä tilanteessa emme todennäköisesti pysty palvelemaan enää sinua. Oikeus rajoittaa käsittelyä.\nOikeus saada tiedot siirretyksi.\nTietosuojakysymyksissä yhteyttä voi ottaa osoitteeseen katriina@peltisahala.fi


Kirja-ajatuksin 2: Kun on juhannus ja yötön yö\nHaitari soi ja minua pyydetään laulamaan. Laulan korkealta ja kovaa, sydämeni kyllyydestä. Toiset tanssivat, toiset laulavat mukana, joku liikuttuu tutusta kappaleesta kyyneliin. Tiedän, että ääneni ei ole pitkän nuhan jälkeen kunnossa, mutta silti minua pyydetään jatkamaan. Kehotetaan jatkamaan myös omassa elämässä: "Sopisit johonkin musikaaliin tai operettiin!"\nMinulle on usein sanottu, että minusta olisi pitänyt tulla näyttelijä tai laulaja. Se tuntuu hyvältä ja pahalta samaan aikaan. Haaveilin joskus näyttelijän urasta, mutta en ole silti koskaan tehnyt mitään sen eteen. Välillä mietin asiaa ja minusta tuntuu haikealta. Onneksi aina välillä on juhannus ja juhla. Yötön yö ja yleisö, jolle haluan antaa siinä hetkessä kaikkeni ja joka elää laulamieni kappaleiden mukana.\nLaulan vanhoja kappaleita, Ystävänlaulua, Uralin pihlajaa, Moskovan valoja... kaikkia sellaisia lauluja, joita isoäitini rakasti. Minusta tuntuu, etten laula yksin vaan isoäitikin laulaa minussa ja minäkin laulan isoäidille.\nKun juhlat ovat loppu ja kaikki muut ovat jo menneet nukkumaan, istun minä toppatakkiin kääriytyneenä mökkilammen laiturilla. Nautin siitä, miten olin niin läsnä. Nautin siitä, että saan myös varastettua hiljaisen, yksinäisen hetken, jolloin olen läsnä vain itselleni.\nLähettänyt Kati Nordman klo 21.47\nTunnisteet: juhlat, pohdintaa, ystäviä


Lainaa vain karaoke | TOP 10+ pikalainat | Pikavippi-Online.com\nTarvitsetko lainaa vain karaoke?\nVoit maksaa ostoksesi heti Nettiluotolla — lainaa vain karaoke. Mutta viisi vuotta on pitkä aika, joten kokeile sitä tarvittaessa. Täällä useimmat voivat säästää rahaa luomalla niin kutsutun vakuuslainan ja maksamalla kaikki kalliit pienet lainat. Luottokortti velan vakauttaminen Raha-portaalin laina on tapa lujittaa luottokorttiluottoja.\nLainaa vain karaoke. Tarvitsetko lainaa euroa nopeasti?\nHae pikavippi: Asunto lainan vakuutena, Vippi 60e, Pikavippi 50 euroa, Lainaa toisilta ihmisiltä\nLainaa vain karaoke: Pikaluotto - pikaluotot e luotettavasti Suomivipistä\nJa kyllä - saat rahaa nyt. Luo yleiskuvaus lainan markkinoista verkkosivujemme kautta. Meidän laina sivulla näet tarkalleen, mitä lainaa 50e heti on varaa. Kiinnitykset ovat edelleen lainoja ilman niin monta kysymystä, mikä tosiasiallisesti helpottaa sinua lähettämään sovelluskaistaleita ja vertailemaan niitä. Se on yleensä täällä, että kohtaat heidät, jos olet verkossa suurimman osan ajasta, kuten useimmat tanskalaiset ovat tänään. Edut Ensimmäinen laina on täysin ilmainen Mahdollisuus halpaa pankkilainaa Ei kysymystä Maksu 15 min jälkeen. On mahdollista ottaa säännöllinen B-kulutusluotto tai ostaa matka suoraan matkatoimistolta, joka tarjoaa Money Portalin lomaa erässä.\nJos sinulla ei ole kotia, autoa tai muita arvoja, voi olla vaikeaa saada pankkilainaa, sillä lainaa 50e heti pankit tarvitsevat sinut antamaan arvopapereita. Oletko alle 20-vuotias, katsokaa tätä lainaluetteloa, jota saat. Ruotsissa on rahansiirtoportaali viime vuosina saanut runsaasti ilmaislahjoituksia. SMS-lainat ovat sinä, joka puuttuu täältä - tässä on 32 edullista lainaa Tanskassa - lainaa rahaa nyt tiistaina.\nLainaa vain karaoke: Saat lainapäätöksen heti ja halutessasi myös\nParas nettilaina Joustavat maksuehdot Komplett Suurin osa käsitellään sähköpostilla tai kahdella hymyllä ja yrityksillä on vahva keskittyminen asiakkaidensa pikaluotto ja nopeaan palveluun. Joten jos haluat SMS-lainaa, tai jos saat vastauksen muutamassa sekunnissa. Kirjata kokous lainaa. Tämä johtuu siitä, että verkkopankit nopeuttavat kaikkia sovelluksen käsittelyyn tarvittavia tietoja, säästää aikaa lähetettäessä näiden sovellusten pankkialalle. Matchbanker DK: n luokitus. Lainaa opiskelijalle - Opintolaina on paras laina opiskelijalle\nSelvitä henkilökohtainen korkosi! Nopsalainalta voit hakea - euroa lainaa ilman Pikalaina 15000 euroa!\nVoit hakea joustoluoton - euron luottorajalla — lainaa vain karaoke. Jokainen pankki ja luottolaitos käsittelee hakemuksesi erikseen ja saadut korot määräytyvät pankkien ja luottolaitosten antamien luottotietojen perusteella sekä oman sisäisen riskinarvioinnin mahdollisen lainaa vain karaoke ja luottoriskin perusteella. Tämän sivuston evästeasetukset mahdollistavat sinulle parhaan mahdollisen kokemuksen. Eri pankkien ja luottolaitosten välinen korko vaihtelee riippuen siitä, kuka tai kuka etsii, minkä vuoksi on niin tärkeää vertailla mahdollisimman monen pankin ja lainanantajatahon etsimään sinulle alhaisin korko. Se on loistava tilaisuus säästää paljon rahaa. Luotonannon osalta aiemmat korot, mukaan lukien korot, ilmaistiin efektiivisenä korona.\nANTTI LAINAS Silloin oli sunnuntai — lainaa vain karaoke\nEtsitkö lainaa 18 vuotiaalle? Kosteusmittari lainaksi! Jopa 3 € yritysluotto Norwegian lainat   kokemuksia Lainaa netistä nopeasti Kertaluontoinen pikavippi Unohda kallis pikavippi\nLainaa vain karaoke. Tänne Express lainan kuvausta?\nLeasy sallii niin monille muille lainanantajille, etteivät kronofogdenissa olevat henkilöt voi lainata rahaa heiltä. Toiset taas lainaa 50e heti lainoja yli 21-vuotiaille. Kiitos palautteestasi. Jos teen mieleni ottamalla velkasi tai maksamalla rahaa, se on täysin merkityksetöntä, raha on rahaa. Lainat rahaa nyt - tässä voit lainata Se on ollut hyvin suosittu vaihtoehto perinteisille luotto-lainoille monien vuosien ajan, koska lainanprosessi on päättynyt korkeintaan 2 minuutissa ja siten nopea laina - jo 1 tunnin kuluessa.\nFerratum pikavippi 60e\nSetä Bob tarjoaa Rahaportaalin, jonka voi lainata 10. Mistä löydän smsquick-lainoja. Ilmoita se hakemusprosessissa tai lainan alkamisen yhteydessä. Huomaamme myös, että lainayhtiö ansaitsee rahaa eri tavoin.Lue lisää.\nOstosraha suomi24 pikavipit\nMaturiteetti on 15 päivää - 30 päivää. Sms laina maksuton on ehkä vaihtoehto sinulle, jos täytät kriteerit tai laina. Joidenkin lainaa vain karaoke kohdalla heillä on enemmän huomiota ikään kuin muihinkin. Lainat ovat myyneet velkaa autoa kutsutaan sen liens. On olemassa useita erilaisia asuntolainoja, mutta lainan tyypillinen maturiteetti on 10-30 vuotta. Jos sinulla ei kuitenkaan ole mahdollisuutta maksaa lainaa takaisin tiettynä ajankohtana nopeammin, sulautettu laina voi olla kalliimpi kuin pankkilaina. Lue lisää.\nFinncredit lainaa vain karaoke\nEi ole mitään sääntöjä siitä, mitä rahaa pitäisi käyttää päättääkseen vapaasti. Jos tarvitset rahaa nyt ja täällä ei voi käyttää lainaa vain karaoke tapana käyttää enemmän rahaa tänään. Todellisuudessa voidaan ostaa 20 vuoden laina, vaikka tietenkin on helpompi odottaa, kunnes aika on poistettu ja 21 vuotta on saavutettu. Ei ole epäilystäkään siitä, että suurin osa meistä haluaisi päästä eroon tyhmistä kysymyksistä ja ihmisistä, jotka häiritsevät talouttamme. Halvat kuluttajat Nyt otetaan nyt halvempien yksityisten lainojen lämpötila. Lue lisää.\nYksityiset online-lainat ovat myös nimettömämpiä kuin pankin lainauksessa. Pankista lainaa pikavippien maksuun ole aina ylpeä ottaakseni luottolimiittiä, koska siksi minulla ei ole aivan tasapainoa tulojen ja kulujen välillä. Kun olet antanut lainahakemuksen lainanantajalle, he käsittelevät haluasi lainata. Pienemmille lainoille voi olla kannattavaa lykätä lyhyempiä takaisinmaksuaikoja. Tämä tarkoittaa sitä, että jos olet Money Portal muutaman kuukauden, Money Portal haluaa maksaa vähemmän, koska tarvitset lisätilaa budjetissa, usein sovituksen jälkeen, älä maksa lainaa missään kuukauden Money-portaalissa. Jos tarvitset rahaa, ei ole epäilystäkään siitä, että verkko on uusi laina.\nOn lainan haku suositeltavaa tehdä budjetti ennen rahan lainanottoa, koska on tärkeää, että hallitset yksityistä taloutta. Itse asiassa voit saada lainan neljännestä. Ei ole aina etu, että ylityslukema on liian korkea. Jos tulet tällaiseen tilanteeseen, pyydä seuraavaa pankin neuvonantajalta ja katso, mitä hän sanoo. Niinpä online- tai mobiililaina voi olla hyödyllistä joillekin muille silloin, kun se voi olla parempaa paremmin neuvojen kanssa, koska pankki voi toimittaa (usein vaikka päätät lainata muualla). SMS-lainat ovat varmoja termeistä, joita olet kuullut aiemmin ja ajattelivat, mikä on jotain. Alfalån voi lainata kolmannen välillä Lainaasi hyväksytään vain 30 sekunnissa, vain koko lainaprosessi kestää. Saatat joutua kriittiseen tilanteeseen, jossa tarvitset kiireesti rahoitustilaa.\nKehittyneempää tietyn sidoksen päivittäistä hintaa löytyy täältä. Jos täytät nämä vaatimukset, niin riski saada lainaa rahaa suurelta. Minä vain siksi, että se on helppoa. Jos he eivät olisi voineet saada lainaa, he eivät olisi tehneet sitä. Hinta, kuten mainittiin, vaihtelee palkkapäivälainan 5000, mutta tämä on erittäin hyvä tarjous useimmille.\nTärkeintä on, että kuluttajilla tai asiakkailla on valinnanvaraa siitä, että he itse ovat herrasmiehiä, ja siten he voivat hallita elämäänsä ja rahoitustaan haluamallaan tavalla. Se voi sisältää Money Portal -perheen. Voit korvata luottokorttisi velat ja erät pankkilainalla meille. Miksi luottoa tarvitaan. Kiinnostavaa kyllä, kansallisen rahankoulutuksen hyväntekeväisyysjärjestö havaitsi eron lainoista ilmoitettujen korkoarvojen ja lainanottajien maksaman tosiasiallisen koron välillä.\nEnsinnäkin, yleiset yksityisyystiedot tarkistetaan, mikä tarkistetaan aina, jos olet rekisteröitynyt rekisteriin lainaa vain karaoke velallisen rekisteriin. Lainan määrä 12-78 kuukautta. Luottokelpoisten lainojen luokitus. Suosittelemme kuitenkin, että harkitset aina vaihtoehtoja ja rahaa, ennen kuin päätät nostaa laina kulutukseen. Tämä on loistava vaihtoehto, jos sinun ei tarvitse lainata rahaa yli 30 päivän ajan. Tämä antaa sinulle hyvän päätöksentekopohjan, kun tarvitset lainaa, jolla on alhainen korkotaso.


Etusivu - Menneet pelit - Suomussalmi’39\nAjankohta: 01.12.2018, 09:00-17:00\nPelialue: Chairbornen pelialue vihtijärvi\nIlmoittautuneita yhteensä: 21/53\nSuomussalmi’39 on talvisodan alkuun sijoittuva ww2-teemainen peli. Pelin on tarkoitus olla realistinen ja siksi välttämättä ei sovellu aloittajille. Pelin kotisivuilta löydät tarpeelliset tiedot ja niitä päivitellään välillä. Ww2 airsoft Finland Facebook-ryhmästäkin saa tarvittavan Informaation.\n>Saapukaa noin klo 9 paikalle.\n> Alkubriiffi klo 10 aikoihin.\n>Pelialueemme sijoittuu vain puolelle pelialueesta. Pelialue ei ole merkitty tarkasti, mutta keskeltä halkaiseva tie on viimestään pelialueen raja.\n>Suomalaisten ilmot jäädytetty... mukaan siis mahtuu enää vain RKKA:lle, jollei niitä sitten kunnon yleisöryntäys. Suomen ww2 airsoft porukka on mukavaa... kysykää lainavermeitä jos haluatte vielä mukaan.\n>Pelit pelataan putkeen... pieni ruokarauha noin klo 12-13 aikoihin (ajasta voidaan päättää sitten briiffissä), pysytään siis asemissa ja voi syödä omia eväitä. Kantakaa kaikki tarpeellinen mukananne. Kyseisellä ajalla ei tulla tekemään suuria hyökkäyksiä, mutta lasit kannattaa silti pitää päässä.\n>Pelit lopetetaan pimeän tullen, tai viimeistään klo. 16. (Tämä huomioksi niille, jotka odottavat kyytejä)


Kaupunginvaltuuston puheenjohtajaksi « Mari Puoskari\nJännittävä kuntauudistus etenee »\nLuottamuspaikkaneuvottelut päättyivät viikko sitten. Saimme vihreille mm. valtuuston puheenjohtajuuden ja kaupunginhallituksen 2. varapuheenjohtajuuden sekä opetus-, varhaiskasvatus-, kulttuuri- ja kirjasto- sekä asuntolautakuntien puheenjohtajuudet.\nHelsingissä systeemi toimii siten, että puolueet jakavat paikat keskenään ja valtuustoryhmät valitsevat itse keskuudestaan paikoille sopivat henkilöt. Ilokseni vihreä valtuustoryhmä valitsi minut ehdolle kaupunginvaltuuston puheenjohtajaksi. Valinta tehdään varsinaisesti valtuuston kokouksessa tammikuun puolivälissä.\nTämä artikkeli lisättiin 9.12.2012 kello 22:10\taihealueelle Yleinen. Voit seurata vastauksia RSS 2.0-syötteellä. Kommentointi on suljettu. (Vanhojen artikkeleiden kommentointi sulkeutuu automaattisesti roskakommenttien estämiseksi.)


Keskuskauppakamari palkitsee vuoden vastuullisuusteon – yleisöäänestys käynnissä 4.11. asti | Keskuskauppakamari\n1.11.2021 10:43:37 EET | Keskuskauppakamari\nVuoden vastuullisuusteko -kilpailun yleisöäänestys on nyt käynnissä. Finalisteiksi on valittu Matkahuolto – Porvoon kyläkyyti ja 4H – Taimiteko. Yleisö voi äänestää suosikkiaan 4.11. klo 16.15 asti Keskuskauppakamarin nettisivuilla.\nKeskuskauppakamari palkitsee vastuullisuustyössä menestyneen yrityksen Vuoden vastuullisuusteko -kilpailussa. Kilpailun tarkoituksena on lisätä tietoisuutta yritysten tekemästä vastuullisuustyöstä ja nostaa esille niin pieniä kuin suuriakin vastuullisuustekoja.\nYleisö voi äänestää suosikkiaan 4.11. klo 16.15 asti Keskuskauppakamarin nettisivuilla. Äänestyssivu ja lisätiedot finalisteista löytyvät täältä.\nVuoden vastuullisuusteko palkitaan Suuressa yritysvastuupäivässä 4.11.2021. Tapahtumassa pureudutaan myös mm. yritysvastuulainsäädännön haasteisiin sekä päästökompensaatioiden tulevaisuuteen. Tilaisuuden ohjelma.\nMedian edustajat ovat lämpimästi tervetulleita seuraamaan tapahtumaa joko paikan päälle Clarion Jätkäsaareen (Tyynenmerenkatu 2) tai etäyhteyden kautta. Pyydämme ilmoittautumaan os. https://ssl.eventilla.com/attend/m0qKo?t%5BJbrJn%5D\nPäivän vetäjänä toimii juontaja, tuottaja Jussi-Pekka Rantanen\nKeskustelun alustavat Heidi Hautala, europarlamentaarikko ja Kent Wilska, kaupallinen neuvos, ulkoministeriö. Panelisteina:


Kuralammikoiden chillikillit – Ruudolf\nYou are here: Home › Blogi › Kuralammikoiden chillikillit\n← Rentoutumisen sietämätön ihanuus\nKuhinaa kylpyhuoneessa →\n22.2.2014 | Filed under: Blogi\tand tagged with: blogi, kissa, neule, ragdoll, räsynukke, talutushihna, ulkoilu, vaatteet, valjaat\nLumet sulavat, säät ovat leutoja, maa on mutainen ja vettäkin ripsii. Mutta se ei menoa haittaa!\nRudi ja Karri haluavat joka päivä ulos. Ne käyvät säännöliisin väliajoin istumassa ja maukumassa ulko-oven vieressä. Pakkohan näille söpöliineille on antaa periksi, vaikka lopputuloksena on vähintäänkin kuraiset tassut.\nUuden asuintalomme pihalla on ihana sisäpiha, jossa kelpaa tassutella näin kevättalvellakin.\nUlkona käyminen purkaa ylimääräistä energiaa ja vaikka sisääntullessa joudutaan tassupesulle, niin illanpäälle tekisi räsyillä mieli jo uudestaan ulos!\n16 Responses to "Kuralammikoiden chillikillit"\nVoi miten ihanat kuvat <3\nMeilläkin, jos ollaan kaupungissa, etenkin Ransu maukuu ulospääsyä hyvin vaativasti. Poikaenergioiden purkuun riittää joskus muutama minuutti; että ehtii singahtaa pariin puuhun ja kytätä jotain oravaa hetken.\nEn minäkään voisi noille kahdelle muuta kuin heltyä! Mitkä söpöliinit.\nHihii, kiitos! Ja joo, vain hetki luonnon nuuskuttelua monesti jo riittää :)\nMukavat uudet ulkoilupaikat pojilla! Misu myös kovasti ulkoilee, kun on jo niin lämmin. Viikko sitten tuli kaveriksi Yeti poika. Ihan mukavasti ovat tutustuneet, vielä ei ihan sylikkäin kuitenkaan olla. Välillä Misu katsoo minua; miksi toit tuon vauvan tänne? Yeti on kuitenkin oikea sydäntenmurskaaja, eli eiköhän Misukin sula.\nHeh, kyllä se siitä vielä hellittelyksikin kääntyy :) Onpa kyllä kiva kun teillä tuli se kevään lumimies kotiin ;) Ihanaa aikaa tuo kun kotona on pieni pentupallero!\nIhanat ulkoilijat <3 Täälläkin Jamilla ois kova hinku jo päästä ulkoilemaan, täytyy joku päivä lähteä valjastelemaan :)\nNythän ne alkaa kelit kirkastumaan, niin varmasti myös Jamille alkaisi maistumaan jo valjastelu :)\nNämä ulkoilukuvat ovat aina niin järjettömän suloisia, että niitä on pakko vain katsella suu korvissa. :) Kiva, että pojat ovat päässeet jo tutkimaan uuden kodin pihaa!\nKiva kuulla :) Vähän liiankin mieleen räsypojille tallustella tuolla mutaisella sisäpihalla x)\nOnpas kivoja ulkoilu kuvia, voikun mekin päästäisiin jo ulos, mutta kissoille tuli giardia pennun mukana joten sinne ei päästä vähään aikaan.. Karri ja Rudi on kyllä söpöjä noissa villapaidoissa, täytyy käydä ostamassa joku kerta itsekkin jotku tuommoiset :)\nOho, voi harmi kun semmoinen alkueläin tarttui teidän kissoille :( Toivottavasti ne toipuu nopsaa ja ei tule uusintatartuntoja.\nMustissa ja Mirrissä taitavat nyt olla vaatteet alennuksessa. Ei kovin isossa, mutta neuleita pitäisi löytyä :)\nTosi kivoja kuvia! Varsinkin ensimmäinen ja kolmas ovat upeita. Meillä täällä on melko paljon lunta mutta kuitenkin sekin sulaa. Vili ei oikein siitä tykkää kun tassut kastuvat…\nKiitos :) Mä itse tykkäsin eniten noista kahdesta viimeisestä, oksakuvasta ja Rudin vankilakuvasta.. Tai siis tosiasiassahan Rudi katselee siinä vain naapuripihan leikkipaikkoja verkkoaidan läpi :D Meilläkään Rudi ei oikeen tykkää kun tassut kastuu, mutta jotenkin kummallisesti se pääsee sillä pihalla unohtumaan..\nAivan fantsut kuvat! Mahtavaa, että uuden kodin lähellä on pojilla niin hyvät ulkoilumahdollisuudet :) Ihania betoni- ja tiiliseiniä ja sammaloituneita kiveyksiä. Tunnelmallista ja kaunista. Ja ennen kaikkea pojat ovat niin komeat neuleissaan :)\nKiitos :) Mäkin tykkään niin noista sammal ja kivi maisemista meidän sisäpihalla :)\nMitä muuten uudet naapurit ovat sanoneet kisuleista? Ihastelevatko aivan kympillä?\nKyllä vaan, ihan kympillä :D\nOllaan käyty useimpina iltana hämärän aikaan ulkoilemassa… Mutta viime viikonloppuna käytiin aamupäivällä sisäpihalla Rudin ja Karrin kanssa, niin voi sitä ihastelun määrää monelta eri parvekkeelta :D Eräs mies toi jopa oman kissansa parvekkeelle katsomaan Rudia ja Karria! Hän puhui englantia ja huuteli-jutteli meille sitten parvekkeeltaan ja kyseli mm. meidän kissojen iät :) Joten vaikuttaa ihan sosiaaliselta sisäpihalta :D


Uuden Aikakauden viestejä: Parantuminen\nLuo mielessäsi visio terveestä elämästä. Kuvittele, että se on totta NYT, ja kiitä parantumisestasi.\nHariel osaa parantaa itsensä, ja hän tekee myös henkiparannusta/energiahoitoja.\nPyydä häneltä enkelihoito, jos tarvitset parantumiseesi apua.\nOlen All That IS\nLähettänyt Hariel klo 11:23


Kotikujalta pöpelikköön, lenkkeraissa, motskarilla vai autolla? | Supersankarigeeni\nKotikujalta pöpelikköön, lenkkeraissa, motskarilla vai autolla?\nViikot kuluvat enkä vieläkään ole päässyt selvyyteen siitä kumpi olisi tällä hetkellä tarpeellisempi hankinta: ajokortti vaiko uusi sänky. Hankintana ajokortti toki kiinnostaisi enemmän, mutta terveydellisistä syistä sänky on myös hyvin korkealla prioriteettilistallani. Sillä mitäs sitä ajokortilla tekee jos selkä on paskana ja univaje on sitä luokkaa että kaasuttelisin jo kotikujalta pöpelikköön?\nNo, ajokortti kuitenkin helpottaisi elämää suunnattomasti ja muutenkin se vaan on kovin typerää seisottaa isoa autonrökälettä päivät pitkät pihassa kun Carloksen työmatkat taittuvat parhaiten bussilla.\nJos nyt totta puhutaan, niin auton ajaminen minua ei kuitenkaan kiinnosta läheskään yhtä paljon kuin moottoripyörän. Jos menen autokouluun, niin samalla haluaisin itselleni motskarikortin. Siitäkin huolimatta, että pidän moottoripyöriä sen verran vaarallisina kapistuksina, ettei niiden kanssa leikkiminen ole mitään hirveän fiksua puuhaa ainakaan pienen lapsen vanhempana.\nItseasiassa olin jo alkanut luovuttaa motskarivillitykseni suhteen, mutta valitettavasti se on viime aikoina nostanut uudelleen päätään, sillä ilmeisesti tuo kiinnostus on nyt tarttunut myös Carlokseenkin (ikäkriisi?). Jos häneltä kysyttäisiin asiasta, niin varmasti hän väittäisi aina olleensa kiinnostunut moottoripyöristä, nyt kun vimma on kunnolla lähtenyt päälle. Kun kyseessä on vielä kovin fanaattinen ihminen, en yhtään ihmettelisi jos kesän päätteeksi pihassamme töröttäisi jonkin sortin kaksipyöräinen moottoriajoneuvo. Se ajolupakin kun herralta puolivahingossa löytyy jo takataskusta.\nNiinpä siis olisi kaksi kertaa tuskallisempaa minulle olla omaamatta minkään sortin ajolupaa, sillä MINUN haaveenihan se motskari on aina ollut! Ehkä nyt todellakin olisi aika ottaa itseäni niskasta kiinni, lopettaa märinä ja avata vihdoinkin se ajokoulun ovi, tai muuten minulle käy tässäkin asiassa samoin kuin santodomingolaisten juoksuvillityksessä.\nMinua nimittäin suunnattomasti ärsyttää, että silloin kun minä asuin siellä, kukaan ystäväpiiristäni ei harrastanut juoksua, eikä varsinkaan mitään maratoneja, ei vaikka minä kuinka olin innostunut asiasta. Pitivät minua vaan hulluna kun olisin halunnut juosta siellä kosteassa kuumuudessa pitkin vaarallista pääkaupunkia. Nyt kun vaarallisuusaste on varmaankin tuplaantunut niistä ajoista, eikä kosteusprosentitkaan ole mihinkään muuttuneet, on koko kööri tätejä ja teinityttöjä myöten lähteneet liikkeelle, juoksemaan pitkin puistoja ja osallistumaan harvase viikonloppu ties minkä puljun järjestämille maratoneille!\nNo, tästä luultavasti syyttäminen, tai kiittäminen, tätä villitsevää fitness-hulluutta, joka ainakin sikäläisten liikunnallinen aikaansaamaattomuus huomioon ottaen on vain ja ainoastaan hyvä asia, mutta silti, niin ärsyttävää! Sillä minähän se olin se juoksuhullu ja nyt sitten kaikki muut juoksevat paitsi minä. Ja nyt minä sen päätöksen tein: huomenna juoksen ajokouluun! Vaikka kuinka sataisi kissan kokoisia rakeita taivaalta.\nEtiquetas: Arkielämää, Henkilökohtaista, Turhaa höpinää\nMenninkäinen 4. toukokuuta 2014 klo 11.48\nJuoksu on tosiaan tullut ihan hetki sitten todella muotiin. Minä en juoksusta perusta, käpöttelen mieluummin reippaasti koirien kanssa mutta tuntuu että kaikki juoksee ja joka paikassa mainostetaan juoksulenkkareita, -housuja, -paitoja, -hanskoja....\nMinullekin iskee ajoittain moottoripyöräkuume. Viimeksi isonveljen ostettua moisen kapistuksen täytettyään pyöreitä. Mukavia hetkiä autokoulussa ja mä vähän epäilen, että teidän pihassa joku kaunis päivä seisoo jonkinmoinen moottoroitu kaksipyöräinen!\nEveliina 6. toukokuuta 2014 klo 23.35\nKiitos! Toivotaan etten ole ihan niin surkea kuski kuin mitä C kuvittelee...\nja näin varmasti tulee käymään, mutta nähtäväksi jää...\naNNiKa 4. toukokuuta 2014 klo 15.42\nHehe, tsemppiä autokouluun! :)\nArgentiinaan tuo juoksuhullutus tuskin koskaan ehtii, en kyllä taida tuntea Nicon lisäksi yhtään argentiinalaista lenkkeilijää :D\nAnonyymi 4. toukokuuta 2014 klo 17.20\nAnnika, Argentiina (no, ainakin Buenos Aires) on täynnä juoksuhulluja!! Maratoneja järjestetään harva se viikonloppu, ja tunnen vaikka kuinka monta säännöllisesti lenkkeilevää (ja/tai pyöräilevää) ihmistä, se on todellakin täällä muotia. Valitettavasti minä en ole yksi heistä...\nAnonyymi 4. toukokuuta 2014 klo 17.27\n...ja selvennykseksi nyt vielä etteivät ne mitään oikeita maratoneja ole vaikka niiksi niitä kutsutaan, vaan sellaisia 5 - 10 kilometrin reittejä.\nIrina 4. toukokuuta 2014 klo 17.46\nSamat sanat, juoksuhullutus on tullut Argentiinaan! Tai noh, ainakin paakaupunkiseudulle. Jopa siihen pisteeseen, etta pitaa olla aina tahtaimessa jokin kisa, joita tosiaan maratoneiksi kutsutaan, vaikka ne ois kuinka lyhkasia :) Rivakat kavelylenkit sen sijaan ei vielakaan ole saaneet jalansijaa, mutta jatkan suomalaisperinnetta siita huolimatta ja siihen saakka, etta muutkin huomaa esimerkiksi kavelytreffien hauskuuden ja hyodyllisyyden.\naNNiKa 4. toukokuuta 2014 klo 21.32\nOkei, kiva kuulla! En siis vaan tunne niitä oikeita henkilöitä ;)\nEveliina 6. toukokuuta 2014 klo 23.38\nHah, tämä on siis täysin kansainvälinen villitys, sillä kuulostaa ihan samalta kuin Santo Domingon meininki. Ei ne maratonit siis mitään oikeita maratoneja ole, vaan ties mitä 5K tai 10K hömpötyksiä. Tosin pitäisi varmasti itsekin osallistua jollekin mammamaratonille jotta olisi vähän enemmän motivaatiota kuntoilla :D.\nMia 7. toukokuuta 2014 klo 22.50\nhei tää ei nyt liity asiaan yhtään mitenkään, mutta tuli mieleen että isossa omenassa luetaan satuja espanjaksi aina keskiviikkoisin. Mutta oikeastaan se ei ole mikään varsinainen satutuokio, siellä lapset saa leikkiä vapaasti ja lauletaan myös lauluja sun muuta. Eli jos haluat tai Carlos haluaa joskus tavata muita espanjankielisiä lapsia ja vanhempia niin kannattaa käydä katsahtamassa tuo tilaisuus. Ollaan käyty pari kertaa ja siellä tuntuu olevan tosi mukavia ihmisiä aina. Facebookista ryhmä taitaa löytyä 3 manzanas nimen alla\nEveliina 19. toukokuuta 2014 klo 11.58\nHei kiitos vinkistä! Täytyy tulla sinne! :)


Majoitusta mä metsästän – löydä Suomen uniikit unimestat - 100syytä.fi\n14x\tMajoitusta mä metsästän – löydä Suomen uniikit unimestat\nEikö olisikin ihanaa painaa pää tyynyyn vaihteeksi jossain muualla kuin omassa sängyssä? Syödä jonkun muun laittamaa aamupalaa ja seikkailla uudessa ympäristössä? Ota breikkiä arjesta ja lähde kylään kotimaan upeisiin kohteisiin. Voit päätyä vetämään sikeitä hurmaavassa huvilassa, entisessä eristyssellissä, ylellisessä hotellihuoneessa tai vaikka majakassa.\nKokosimme yhteen majoitusvaihtoehtoja kaikenlaisille nautiskelijoille, elämysten etsijöille ja eräilijöille. Lue lisää ja painu unten maille.\nRevontuli Resort: Vaikka nimi viittaa Lappiin, tämä mesta löytyy Jyväskylän kupeesta. Miltä kuulostaisi viettää yö ylellisesti lasikattoisessa iglussa järven rannalla ja fiilistellä kesätaivaan värisuoraa sängyssä pötkötellen? Nukkumatti approves! Toki sieltä iglusta saa poistua vaikka saunomaan, melomaan tai tutkimaan lähiluontoa.\nKylmäpihlajan majakka: Kylmäpihjalan majakkasaari Rauman edustalla on huippu paikka päiväretkelle, mutta mikset jäisi yöksi? Majakan tornista voi buukata itselleen huoneen ja torkkua kuin seilori konsanaan. Millaista olisikaan herätä lokkien nauruun ja nauttia aamukahvit rantakalliolla... No niinpä, melko ihanaa.\nHotel Kakola: Tyylikäs hotelli vanhassa vankilassa – rikollisen hyvä idea. Ennen Turun Kakolanmäellä majailtiin vankilatuomion takia, mutta nyt rentouttavan viikonloppuloman merkeissä. Millä fiiliksellä lähdet kiven sisään: vietätkö yön luksushuoneessa vai entisessä eristyssellissä?\nHawkhillin mökkikylä: Huikea hirsimökki, järvinäkymät nenän edessä ja Nuuksion kansallispuiston monipuolinen luonto. Tässä yhdistelmä, joka karkoittaa kiireen kerrasta. Hawkhillin kahdeksasta mökistä löytyy sopiva unikeidas eri kokoisille seurueille. Makeiden mökkiunien jälkeen jaksaa pökkelöjoogata, patikoida tai vaikka villiintyä villiyrteistä.\nTime Hostel: Kiikarissa jotain oikeasti uutta? Jyväskylän Time Hostel on valittu vuoden parhaaksi hostelliksi 2021 – ja ihan kyllä syystä. Sisustuksessa on käytetty tyylikkäästi kierrätysmateriaaleja, ja jokainen huone on maalattu värikkääksi taideteokseksi. Rohkean erilainen ja uniikki tyyli tekee vaikutuksen. Plussana vielä hostellin edullinen hintataso.\nKasnäs: Kylpylähotelli saaristomeren rannalla – tarvitseeko muuta edes sanoa? Näin kauniissa paikassa meinaa tulla ihan itku. Lähde lomalle ja loikoile uima-altaalla tai kylpytynnyrissä, maistele lähituotettua kalaa ja antaudu kauniille saaristomaisemille. Levänneenä on kiva rantautua kotiin tai jatkaa matkaa muihin saariston seikkailuihin.\nIlola Inn: Jos kaipaat arkeen pientä breikkiä, täydelliset miniloman ainekset löytyvät suoraan Sysmän sydämestä. Hienoksi rempattu 100-vuotias hirsitalo hurmaa tunnelmallaan ja tyylillään. Virkistäydy maisemasaunassa tai Infinity Poolissa, istuskele drinkeillä kesäterassilla Päijänteen rannalla ja tutkaile vierasvenesataman elämää.\nRuissalon Kylpylä: Turkuun tulevalle veikeä majoitusvinkki: Ruissalon Kylpylän rantakallioille on viritetty kesäksi mahtavat Tentsile-teltat, jotka roikkuvat ilmassa puiden välissä. Koisi kesäyössä meren rannalla, saaristoluonnon ympäröimänä, ja suuntaa sitten aamu-uinnille mereen ja hotelliaamupalan kautta spahan. Ai että. Siinäpä vasta loma.\nLohja Spa & Resort: Kylpylähemmottelua ja kesämökkifiilistä samalla reissulla? Lähde Lohjalle! Allasosastolla voi kokea Topeliuksen sadusta inspiroituneen spa-elämyksen ja testata vaikka suolasaunaa tai ääniallasta. Ylellisen kylpemisen jälkeen ei ole kiire mihinkään. Saa vilvoitella omalla terassilla ja nauttia Suomen kesästä.\nVarjola: Karkaa rentoutumaan maaseudun rauhaan Kuusaankosken rannalle. Yövy tyylillä ja valitse suosikkisi riihihuoneista, saunallisista huoneistoista omalla terassilla tai rustiikkisista B&B-huoneista. Akkujen lataamisen lisäksi kannattaa kokeilla vaikka koskenlaskua, gourmet-retkeä luontoon tai löylyjä kelosaunassa. Ja vain 30 minuutin ajomatkan päässä Jyväskylästä, huippua!\nSeurahuone Loft House: Jos haluat kaupunkilomailla mahdollisimman mukavasti ja tyylikkäästi, tsekkaa upea Seurahuone Loft House Lahden keskustassa. Ylellisyyttä huokuvasta huoneestasi saattaa löytyä vaikka oma sauna, kattoikkuna tai viihtyisä terassi. Myös aamiainen on kerännyt kovasti kehuja, joten eiköhän testata lahtelaista staycation-nautiskelua.\nVirkistyshotelli Yyteri: Yyteri-aktiiviloman rentoutumispuolesta vastaa Virkistyshotelli Yyteri Porissa. Sijainti on ihan rannan läheisyydessä, eli a) ihanat merinäkymät b) kaikki aktiviteetit ovat ulottuvillasi. Seikkailupuisto Huikee tarjoaa hyvät hikoilut ja hotellin kylpylä palauttavat hemmottelut.\nHotelli Keurusselkä: Saisiko olla loma-asunto rantaharjun laelta vai makoisat unet järvenrantahotellissa? Kurvaa lomaseurasi kera Keuruulle nauttimaan luonnon rauhasta ja Suomen kesän kauneudesta. Täällä arki on helppo eksyttää, kun päivän ohjelmaan kuuluu korkeintaan rantasauna, kuumakivihieronta ja kesäteatterikomedia.\nHotelli Punkaharju: Vaaleanpunainen huvilaunelma keskellä Saimaan harjumaisemia saattaa olla yksi maailman kauneimpia paikkoja. Vaikea sanoa, mikä on täällä parasta: kekseliäs lähiruoka, söpöt huoneet vai loputtoman lumovava luonto. Tai ehkä hotellin emännältä Saimi Hoyerilta löytyy vastaus? Lähde kylään ja päätä itse.


Kirjolohta tuotettiin viime vuonna edellisvuotta enemmän - Suomen Kalankasvattajaliitto Ry\nVuonna 2019 kalankasvattajat tuottivat myyntiin 15,3 miljoonaa kiloa ruokakalaa, eli noin miljoona kiloa enemmän kuin edellisvuonna. Määrää kasvatti kirjolohen osuus, noin 14,2 miljoonaa kiloa, joka sekin oli noin miljoona kiloa enemmän kuin vuonna 2018. Kirjolohen lisäksi kalankasvatuslaitoksissa kasvatettiin ruokakalaksi siikaa noin 0,8 miljoonaa kiloa sekä muita kaloja noin 0,3 miljoonaa kiloa. Tämä käy ilmi Luonnonvarakeskuksen (Luke) tuottamasta vesiviljelytilastosta.\nRuokakalatuotannosta suurin osa tuotetaan merellä verkkoaltaissa, Manner-Suomessa ruokakalasta kasvatettiin 18 prosenttia. Noin puolet Suomessa kasvatetusta ruokakalasta tuotettiin Ahvenanmaalla, merialueen ruokakalatuotannosta Ahvenanmaan osuus oli lähes 60 prosenttia.\nTuotannon määrä kasvoi sekä merellä että sisämaassa. Merellä kasvu oli noin viisi prosenttia ja sisävesillä noin 15 prosenttia edelliseen vuoteen verrattuna. Merialueella ruokakalatuotannon kasvu oli suurinta Ahvenanmaalla.\nMaailmanmarkkinoiden hinnat pudottivat kotimaan ruokakalatuotannon arvoa\nMyyntiin tuotetun kasvatetun kalan arvo vuonna 2019 oli noin 70 miljoonaa euroa. Vaikka kasvatettua kalaa tuotettiinkin myyntiin edellisvuotta enemmän, tuotannon arvo jäi kolme miljoonaa euroa pienemmäksi. Näin siksi, että kirjolohen tuottajahinta laski edellisvuodesta. Kirjolohen hintaan vaikuttaa lohen maailmanmarkkinahinta, joka oli laskenut muutaman vuoden takaisesta korkeasta hinnasta.\nKiertovesikasvatuksella lisää kalaa\nKalankasvatus on tarkasti säädeltyä, sillä kalankasvatuslaitosten ympäristöluvat määräävät käytännössä sallitun kasvatusmäärän. Viimevuotinen tuotannon kasvu johtuu osittain tuotannon kasvusta muutamissa kiertovettä käyttävissä laitoksissa.\nSuomessa alan toimijat ovat toivoneet kirjolohesta kotimaista kilpailijaa norjalaiselle lohelle. Kalojen kiertovesikasvatusta pidetään hyvänä tapana lisätä kotimaista ruokakalantuotantoa, koska kiertovesilaitoksen ympäristövaikutukset ovat pienemmät kuin perinteisessä kalankasvatuksessa. Viime vuonna kiertovettä käyttävissä kalankasvatuslaitoksissa tuotettiin runsas miljoona kiloa ruokakalaa, lähinnä kirjolohta. Suomessa toistakymmentä laitosta käyttää kiertovettä ainakin jossain muodossa.\nPoikasia luonnonvesiin ja jatkokasvatukseen\nSuomessa kasvatetaan ruokakalan lisäksi kalanpoikasia istutettaviksi vesistöihin sekä jatkokasvatettaviksi ruokakalalaitoksissa. Istutetaviksi kasvatetaan eniten siianpoikasia, viime vuonna noin 17 miljoonaa kappaletta ja toiseksi eniten kuhanpoikasia, viime vuonna noin kuusi miljoonaa kappaletta. Lohenpoikasia tuotettiin istutuksiin vajaa kaksi miljoonaa kappaletta ja taimen poikasia saman verran. Istutuksiin ja jatkokasvatukseen tuotettiin yhteensä noin 50 miljoonaa yksilöä (vastakuoriutuneet pois lukien).\nVesiviljelytilasto julkaistaan vuosittain tilastointivuotta seuraavan vuoden kesäkuun loppuun mennessä. Tilastossa esitetyt kalamäärät ovat perkaamatonta kalaa. Määrät perustuvat kalankasvattajilta saatuihin tietoihin. Kyselyyn vastasi 99 prosenttia kyselyn saaneista.


Suolahti sai oman korusarjan – Keitele-Museolla on talkootyö voimissaan | ÄKS\nLaura Kumpulainen kutsuttiin suunnittelemaan Suolahteen oma korusarja. Kyläyhdistysaktiivit Markku Waris ja Terho Poikolainen ihastelivat lopputulosta.\nKeiteleen kutsu -nimeä kantava korusarja esiteltiin lauantaina Suolahden kyläyhdistyksen talkooväelle. Koruesittelyn jälkeen lähdettiin raivaamaan Tervatehtaalle vievää junarataa.\nKeiteleen kutsu -korusarja on Suolahden kyläyhdistyksen toiveiden pohjatla suunniteltu ja toteutettu tuoteperhe, johon kuuluu hopeiset kaulakoru, pinssi ja korvakorut. Korua suunnittelemaan pyydettiin rautalampilainen korumuotoilija Laura Kumpululainen, jonka juuret löytyvät Keiteleen rannalta, Ruotinkylältä.\n– Tämä oli minulle ensimmäinen tilaustyö, joten tietenkin myös siksi tärkeä. Läheinenkin, sillä mummolani on Ruotinkylällä, joten siellä olen lapsuuttani viettänyt, Kumpulainen sanoo.\nSuunnittelun lähtökohtana on ollut Suolahtea ympäröivä vesistö. Muotokielessä puhuttelee myös junaraide-elementti sekä höyryveturi.\n– Idea sai muotonsa kyläyhdistyksen logosta. Lisäksi pinssissä että riipuksessa on vesistöä symboloiva sininen, makean veden helmi, Kumpulainen sanoo.\nKorut kierisivät ihailtavana talkooväen keskuudessa Keitele-Museon ravintolavaunussa, Kultaisessa kulkurissa.\n– Tämä on juuri sellainen, kuin toiveissa oli, koruhankkeen alulle polkaissut väistynyt puheenjohtaja Markku Waris kiittelee.\nKoruja voi tilata kyläyhdistyksen kautta.\nKouruesittelyn ja kahvikupposten jälkeen siirryttiin raivaamaan Tippalaan vievää, noin 1,2 kilometrin mittaista rataosuutta. Kiskoparin kylkeen kasvanutta risukkoa vesomaan lähti reilut kymmenen käsiparia. Nuorimmat junaharrastajat tulivat Jyväskylästä asti.\n– Minua kiinnostaa rautatiet ja junat. Olen ollut mukana Keitele-Museon toiminnassa jo parin vuoden ajan, kertoo vesurin kanssa paikalle tullut Kasper, 14.\n13-vuotias Vilho oli mukana ensimmäistä kertaa.\n– Minulla ei ole vielä karttunut kokemusta vesakon raivauksesta, mutta kohta on, kertoo Vilho ja hyppää Kasperin kanssa ratakuorma-auto Tka 7:n kyytiin.\nUutterimmat talkoolaiset tekivät pitkän päivän. Välillä talkoolaiset pitivät tauon ravintolavaunussa, jossa tarjottiin maittava lounas.\n– Tulevana viikonloppuna jatketaan talkoita, Jarkko Pasanen vinkkaa.\nKeiteleen kutsu korusarjaan kuuluu riipus, pinssi ja korvakorut.\nVilho ja Kasper tulivat Jyväskylästä asti radan raivaustalkoisiin.\nRata ja radan varret putsataan risukosta.\nTippalaan vievän radanvarren risukko sai kyytiä.


Bambuvaneri 3-kerroksinen hiilihapotettu sivutulos 1215 x 1220 x 20 mm – Ympäristöystävälliset bambutuotteet\nEtusivu / Rakennusmateriaalit\nKolmikerroksiset hiilihapolliset bambu-ristikkiviilut, joiden koko on 1215 x 1220 x 20 mm, rakennetaan 3 kerrosta pystysuuntaisesti puristettuja bambuliuskoja. Sivupuristetuilla bambu-ristilevyillä näkyvät nauhat ovat kapeita, mikä antaa paneelille tyylikkään ilmeen.\nKolmikerroksinen rakenne varmistaa korkean vakauden ja leikkisän ulkonäön, joka on suuri kysyntä sovelluksille, joissa paneelin sivut ovat näkyvissä. Kiinteät bambulevyt ovat täydellisiä työtasojen, työtasojen, kaapien, portaiden jne. Valmistukseen.\njoukkue: 3 viivettä\nKimmomoduuli: 4300 N / mm² (EN 789)\nSyttyvyys: EN 13501-1: luokka D-s1-d0\nBambuvanerilla on aina näkyvä ja selkäosa. Bambulevyn takana on yleensä enemmän värivaihtoehtoja kuin näkyvällä puolella.\nKaikki bambupaneelimme ovat käsittelemättömiä, mutta ne voidaan helposti maalata puuöljyllä tai lakalla halutun ilmeen saavuttamiseksi.\nBambuvanerin sisäkerrokset koostuvat laminoiduista bambuliuskoista, joista voi tulla pieniä väliaikoja nauhojen välissä (sivuilla, ei kasvoissa tai takana). Tämä tehdään paneelien vakauden optimoimiseksi. Nämä pienet aukot voidaan täyttää, kun paneeli on valmis.\nKiinteät bambupaneelit voidaan liimata vedenpitävällä D3-liimalla sisätiloihin.\nProfessional 6-osainen tavoite asetettu 6.70 €\nProfessional 6-osainen tavoite asetettu määrä\nBambu ristiviilu 5-kerroksinen hiilihappopuu puristettu 2440 x 605 x 20 mm\nBambuvaneri 3-kerroksinen luonnollinen sivupuristin 2440 x 300 x 10 mm\nBambu ristiliuskat 5-kerroksinen luonnollinen sivutulostus 1215 x 1220 x 20 mm\nBambuvaneri 3-kerroksinen hiilihapotettu puoli puristettu 2440 x 1220 x 20 mm\nBambu ristiviilu 5-kerros hiilihappoava puoli puristettu 2440 x 1220 x 20 mm\nRannalla kudottu bambu ristiviilu 3-kerroksinen hiilihapot 1215 x 1220 x 20 mm\nBambu ristiviilu 3-kerroksinen hiilihapotettu sivutulos 1215 x 1220 x 10 mm\nBambu ristiliuskat 5-kerroksinen luonnollinen sivupuristin 2440 x 605 x 20 mm


VIDEO: Salkkareissa raju kohtaus – kuolevan Paulan sydän Nellalle - MTVuutiset.fi\nVIDEO: Salkkareissa raju kohtaus – kuolevan Paulan sydän Nellalle\nJulkaistu 08.10.2014 20:05\nSalatuissa elämissä nähtiin tänään rankkoja käänteitä, kun Johanna Nurmimaan roolihahmo Paula Sievinen menehtyi. Oman hurjan lisänsä juonenkäänteeseen antoi se, että Paulan sydän siirrettiin nuorelle Nellalle. Katso Paulan koskettava viimeinen kohtaus!\nSalkkareissa on tänä syksynä eletty koskettavia ja jännittäviä hetkiä, kun suosikkihahmo Paula (Johanna Nurmimaa) on ollut ammuskelun jälkeen koomassa. Paulan kohtalo selvisi viimein, ja tämän päivän jaksossa 8.10. Paula menehtyi.\nPaulan viimeisessä kohtauksessa naisen haamu jätti hyvästit Lasselle. Samaan aikaan Paulan sydän irrotettiin leikkauspöydällä tarkoituksena siirtää se sydänsiirtoa odottaneelle Nellalle (Sonja Kasurinen).\n– Poistumisesta tuli kuoleman kautta niin lopullista, että se hätkähdytti. Siitä tiesi, että Salatut elämät jää taakse eikä tuotantoon ole enää palaamista, Nurmimaa kommentoi rankkaa käännettä MTV.fille.\nKatso Paulan viimeinen kohtaus ylhäältä!\nSalatut elämät joka arkipäivä kello 19.30 MTV3-kanavalla.


TuTo-pomo tyrmäsi Tammisen toiveet - Mestis - Ilta-Sanomat\nJuhani Tamminen haluaa lisää rahaa joukkueen kokoamiseen. Sitä ei ole tulossa. (KUVA: Johannes Wiehn)\nJulkaistu: 21.3.2013 17:40 , Päivitetty: 21.3.2013 18:13\nTuTon valmennusvastuun jättävä Juhani Tamminenhttps://www.is.fi/haku/?query=juhani+tamminen halusi koota TuTon ensi kauden joukkueen isolla rahalla. Seuran johdolla oli erilainen näkemys.\nTuTo sijoittui päättyneellä Mestis-kaudella pronssille. Päävalmentaja Juhani Tammisen mukaan parempaan ei ollut rahkeita, koska ”näillä kolmensadan tonnin hevosilla tuli rajat vastaan.”\nTuTon noin 310 000 euron pelaajabudjettiin ei ole kuitenkaan luvassa Tammisen toivomaa 150 000 euron lisäystä.\n- Olen sanonut Juhanille, että se on mahdoton juttu. Aivan täysin mahdoton, toinen TuTo Hockey Oy:n pääomistajista, Heikki Salmelahttps://www.is.fi/haku/?query=heikki+salmela paljasti IS Urheilulle.\nHampurilaisbisneksellä jättiomaisuuden leiponut Salmela ja kiinteistökaupoilla miljoonansa tienannut Heikki Vaistehttps://www.is.fi/haku/?query=heikki+vaiste omistavat TuTosta 80 prosenttia. Varakas voimakaksikko on tähän asti syytänyt seuraan omia rahojaan, mutta nyt tilanteeseen on tulossa muutos.\n- Osake-enemmistömme on ollut pakon sanelemaa. Kiekko ei voi olla kahden miehen show, tämä on kahdelle Heikille liian raskas taakka, Salmela sanoo.\n- Meillä on kova halu löytää Turusta parisenkymmentä sellaista tahoa, jotka olisivat valmiita panostamaan. Nyt tarvitaan talvisodan henkeä!\nTuTo Hockey Oy on tehnyt viimeisen viiden vuoden aikana yli 730 000 euroa tappiota. Tänä keväänä tulos on kuulemma vihdoin plussalla, mutta tukijalkoja tarvitaan silti lisää.\n- Jääkiekosta ei saa koskaan bisnestä, en ainakaan itse usko siihen. Meillä on ollut loistava urheilullinen menestys ja hyvä päävalmentaja, mutta nämä vuodet ovat olleet taloudellisesti aika raskaita.\nKupittaalla on kuiskittu jopa liiganoususta, mutta nykyiset pääomistajat peräänkuuluttavat TuTon roolia ponnahduslautana.\n- Ainoa tavoitteemme on ollut, että saisimme Turkuun tuleville huippukiekkoilijoille pelipaikkoja. Haluaisin, että panostettaisiin enemmän tähän alkuperäiseen ajatukseen: että satsattaisiin nuoriin ja heidän kehittymiseensä, Salmela selventää.\n- Ja nuoria pelaajia nykyisessä joukkueessa riittää.\nVideo: Jokerit aloitti rymisten – tulitti vastustajan maalivahdin vaihtoon alle kahdessa minuutissa 22.11. 18:50\nSuomi ja muut maat lähettivät kirjeen KHL:lle – vaativat pelaajien päästämistä maajoukkueiden käyttöön 22.11. 10:52\nSkorpionit pakottivat NHL-vahti Antti Raannan perheen evakkoon – ”Se oli niin iljettävää” 22.11. 8:33\nSuomalaistulokas sai kutsun NHL:ään – debyytti ensi yönä? 22.11. 7:30


Pienessä piirissä maailmankuulu – Tänne tullaan kuvaamaan lumilautavideoita jenkeistä asti - Savon Sanomat\nKotimaa 18.02.2016 10:14\n"Joissain maissa paikalliset ja poliisi tulevat keskeyttämään laskemisen"\nPienessä piirissä maailmankuulu – Tänne tullaan kuvaamaan lumilautavideoita jenkeistä asti\nThibaut Roux kiitää Rajalan koulun rappusten kaidetta pitkin Chris Kylen kuvatessa suoritusta. Kuva: Matias Honkamaa\nMyöhemmin kuvaajan ja laskijan osat vaihtuivat: laudalla Chris Kyle ja kameran takana Thibaut Roux. Kuva: Matias Honkamaa\nRajalan koulun pihalle rakennettu nyppylä ei anna ensimmäisellä yrityksellä tarpeeksi vauhtia lumilaudalle, ja kuvausryhmä joutuukin pikaisesti takaisin lapiohommiin. Temppu pitää saada tehtyä nopeasti ennen hämärän laskeutumista.\nChris Kyle, Corey Copeland ja Thibaut Roux ovat tulleet Iso-Britanniasta ja Ranskasta Kuopioon kuvaamaan lumilautavideoita. Katulumilautailijoiden piirissä Kuopio on maailmankuulu, ja sekä alan ammattilaiset että harrastajat vierailevat kaupungissa joka talvi Yhdysvalloista asti.\nUrbaanissa ympäristössä laskevia houkuttelee muun muassa jyrkään mäkimaastoon rakennetut pitkät ja jäiset kaiteet. Esimerkiksi Jynkän koulun rinteen rappuset ovat päätyneet puitteiksi lukuisille videoille myös Atlantin toisella puolella.\n– Lisäksi Suomi on tunnettu ystävällisistä ihmisistä. Joissain maissa paikalliset ja poliisi tulevat keskeyttämään laskemisen, jolloin pitää mennä jonnekin muualle, Kyle kertoo.\nVideoiden tekeminen on oleellinen osa varsinkin urbaania lumilautailua, sillä temput ovat monesti paljon näyttävämpiä kuin laskettelukeskuksissa kuvatut. Kaupunkimaastossa lautailijat joutuvat ottamaan huomioon vaihtelevat nopeudet ja ympäristön vaihtelevuuden.\n– Moni tempuista on saanut alkunsa skeittaamisesta. Niillä on samat nimetkin ja kaikki, Kyle mainitsee.\nKylen, Copelandin ja Rouxin kuvausryhmässä oli alunperin yhteensä seitsemän lautailijaa, mutta neljä heistä joutui palaamaan jo kotimaahansa. Kuvaaminen onnistuu silti kolmestaankin: yksi lautailijoista laskee kerrallaan muiden kuvatessa.\n– Joskus samaa temppua saa yrittää 160 kertaa. Kun se lopulta onnistuu, tietää minkä takia tätä tekee, Copeland kuvailee.\nTempun valmisteleminen vaatii paljon aikaa ja lihasvoimaa, sillä monesti lautalijaa varten pitää rakentaa sekä hyppyri että alkuvauhdin antava isompi nyppylä. Nyppylä rakennetaan lunta lapioimalla ja tamppaamalla, sekä välillä kinosta vedellä jäädyttämällä.\n– Hyppyristä ei kannata koskaan rakentaa liian suurta, sillä se näyttää huonolta videolla. Tempun pitää näyttää vaikealta, Copeland neuvoo.\nAlkuvauhtia kolmikon tempuille antavan nyppylän harja alkaa muutaman laskun jälkeen murenemaan. Muutamalla voimakkaalla tamppauksella kuvaukset pääsevät jatkumaan.\nRajalan rappusilla laskiessaan lumilautailijat saavat yleisöä koulun jälkeen pihalle leikkimään jääneistä lapsista, jotka hurraavat Rouxin laskeuduttua taidokkaasti jaloilleen kaiteella kiidettyään.\n– Jatka vain lumilautailua, se voi muuttaa elämäsi, Copeland toteaa yhdelle lumilautailijaksi itsensä esitelleistä vanhemmista koululaisista.\nLasketteluvideoiden tekemiseen kuuluu usein tuotteiden ja tuotemerkkien brändäys, ja monet suosituimmista videoista mainostavat samalla esimerkiksi urheilutarvikkeita, energiajuomia tai liikuntavaatteita.\nKyle kertoo kuvausryhmän videon promoavan brittiläistä lapsille tarkoitettua lumilautailun valmennusleiriä, jossa Copeland ja Roux toimivat opettajina. Samalla haetaan näkyvyyttä Kylen muutama vuosi sitten siskonsa kanssa perustamalle yritykselle, joka valmistaa talvivaatteita laskettelijoille.\nKuopion markkinointijohtaja Kirsi Soiniselle tieto kaupungin maailmanlaajuisesta maineesta lumilautailijoiden keskuudessa on uusi, vaikka hän kertookin kuulleensa nuorisoporukan kuvaavan urheiluvideota paikkakunnalla.\n– Kamalan hieno juttu, että meillä on tällaisia poikkeuksellisia ja jopa vähän salassa olevia asioita. Olen oikein tyytyväinen että tällaisia uusia avauksia täällä tapahtuu, Soininen kommentoi.\nLumilautailijoiden temppuja koulupäivän jälkeen vierestä seuraamaan jääneet lapset olivat kaiteilla kiitämisestä haltioissaan.


Infokirje Treeniresepti valmennusryhmille!\nAlla olevien linkkien kautta saat valmennusta tukevia tiedotteita, ohjeita sekä testi- ja muita lomakkeita. Tiedotteet lähetetään kaikkiin valmennuksiin osallistuville. Avaa linkki ja hae haluamasi materiaali. Ilmoitathan, jos viestin välittymisessä on ongelmia (valmennus@treeniresepti.fi).\nPakkaset talttuvat ja luntakin riittää koko Suomessa. Nyt on aika siirtyä suksille. Jos olet mukana terveys- tai kuntoliikuntaryhmässä, lisää viikottaisiin harjoitteluaikoihin 15 min. Katso Reijon hiihtovinkit.\nOlethan kokeillut myös luisteluhiihtoa\nVapaa hiihtotyyli tuntuu raskaammalta kuin perinteinen. Hyvä tekniikka auttaa asiaa; meno helpottuu ja vauhti paranee.\nHiihto on monipuolista, venyttele hiihtolenkin jälkeen\nLue lisää hiihdon lajivinkkejä ja valitse sopivat venytykset.\n18.1. alkaneisiin valmennusohjelmiin osallistujat voivat kysyä harjoitteluun tai vaikkapa niska- ja selkävaivoihin liittyvistä ongelmista maksutta e-mailillä. Saatamme tehdä muutaman selvittävän lisäkysymyksen, minkä jälkeen saat lisäohjeita sähköpostiisi. Lähetä kysymyksesi osoitteella: valmennus@treeniresepti.fi. Jos tarvitset henkilökohtaista ohjausta, voit olla yhteydessä 4 Nikaman asiantuntijaan. Pienin kustannuksin saat henkilökohtaista neuvontaa ja apua. Liitteenä on palveluhinnasto.\nHuom! Seuraavat valmennusohjelmat alkavat 1.2.2016